|

52011PC0265

DEĊIŻJONI TAL-KUNSILL Li testendi d-Deċiżjoni 2010/371/UE dwar il-konklużjoni tal-proċedura ta’ konsultazzjoni mar-Repubblika tal-Madagaskar taħt l-Artikolu 96 tal-Ftehim ta’ Sħubija AKP-UE Proposta għal DEĊIŻJONI TAL-KUNSILL Li testendi d-Deċiżjoni 2010/371/UE dwar il-konklużjoni tal-proċedura ta’ konsultazzjoni mar-Repubblika tal-Madagaskar taħt l-Artikolu 96 tal-Ftehim ta’ Sħubija AKP-UE  /* KUMM/2011/0265 finali - NLE 2011/0114 */

	MEMORANDUM TA’ SPJEGAZZJONIFis-7 ta’ Ġunju 2010, il-Kunsill tal-Unjoni Ewropea ddeċieda li jieħu miżuri xierqa[1] kontra r-Repubblika tal-Madagaskar wara l-konklużjoni tal-konsultazzjonijiet li saru skont l-Artikolu 96 tal-Ftehim ta' Sħubija AKP-UE. Din id-deċiżjoni, adottata għall-perjodu ta' 12-il xahar, tiskadi fis-6 ta' Ġunju 2011.Il-miżuri xierqa adottati mid-Deċiżjoni 2010/371/UE jinkludu b'mod speċjali s-sospensjoni tal-appoġġ baġitarju, tal-implimentazzjoni tal-Programm Indikattiv Nazzjonali tal-għaxar FEŻ u tal-attivitajiet u l-pagamenti fil-qafas tad-disa' FEŻ li jinvolvu direttament lill-gvern u lill-aġenziji tiegħu. Huma involvew ukoll it-tkomplija tal-funzjonijiet tal-Uffiċjal Nazzjonali li jawtorizza l-FEŻ. Huma ma jaffettwaw la l-kontribuzzjonijiet għall-operati ta' natura umanitarja, u lanqas il-proġetti li jkunu ta' benefiċċju dirett għall-popolazzjoni.Mill-adozzjoni tad-deċiżjoni, aħna assistejna b'mod speċjali għal tisħiħ fid-djalogu politiku nazzjonali u għar-riattivazzjoni tal-medjazzjoni min-naħa tal-Komunità għall-Iżvilupp tan-Nofsinhar tal-Afrika (SADC), flimkien mal-preżentazzjoni ta' pjan direzzjonali dwar proċess ta' tranżizzjoni konsenswali u newtrali maħsub biex jgħin lil Madagaskar joħroġ mill-kriżi. Din it-tranżizzjoni għandha twassal għall-organizzazzjoni ta' elezzjonijiet ħielsa u kredibbli li jippermettu r-ritorn tal-ordni kostituzzjonali f'dan il-pajjiż. Dan il-pjan direzzjonali nbeda fid-9 ta' Marzu 2011 mill-Awtorità Għolja ta' Tranżizzjoni u mill-partiti politiċi l-oħra kollha li qed jieħdu sehem fin-negozjati, bl-eċċezzjoni tal-movimenti tal-eks-Presidenti Ratsiraka, Zafy u Ravalomanana.Is-Summit tat-Trojka tal-Korp tal-SADC, li sar f'Livingstone fil-31 ta' Marzu 2011, innota t-tfassil ta' dan il-pjan direzzjonali, intrabat li jikkonsolida u jipproteġi r-riżultati miksuba, iżda naqas milli japprova l-kontenut tiegħu, filwaqt li rrakkomanda li jsejjaħ Summit Straordinarju tal-SADC biex dan jiġi diskuss iktar fil-fond.L-approvazzjoni tal-pjan direzzjonali mill-SADC tista' twassal għall-approvazzjoni mill-Unjoni Afrikana u sussegwentement mill-Komunità internazzjonali, inkluża l-Unjoni Ewropea.Peress li f'dan l-istadju l-pjan direzzjonali ma ġiex approvat u għalhekk ma sar l-ebda progress sostanzjali fil-proċess konsenswali ta' tranżizzjoni lejn ir-ritorn tal-ordni kostituzzjonali, se tkun iġġustifikata estensjoni ta' 12-il xahar tal-perjodu ta' applikazzjoni, soġġetta għal reviżjoni regolari matul dan il-perjodu.Sabiex jingħata sinjal mill-UE li jinkoraġġixxi l-imsieħba Malgaxi biex iżidu l-isforzi tagħhom bil-għan li jintlaħaq ftehim, qed jiġi propost li tiġi indirizzata ittra ġdida lill-awtoritajiet Malgaxi, annessa ma' din il-Komunikazzjoni, li tenfasizza l-fatt li l-UE qed timpenja ruħha biex tagħti l-appoġġ politiku u finanzjarju tagħha f'kull tranżizzjoni konsenswali li tirriżulta mill-implimentazzjoni tal-pjan direzzjonali li nbeda mill-SADC, l-UA u l-Komunità Internazzjonali. Madankollu, minħabba li d-deċiżjoni tipproponi biss l-estensjoni tal-miżuri xierqa eżistenti, mingħajr ma temenda s-sustanza tagħhom, mhuwiex neċessarju li jiġi emendat l-Anness tad-Deċiżjoni 2010/371/UE. F'dan l-istadju, lanqas mhu neċessarju li jerġgħu jinfetħu l-konsultazzjonijiet mar-Repubblika tal-Madagaskar skont l-Artikolu 96 tal-Ftehim ta' Sħubija AKP-UE.2011/0114 (NLE)Proposta għalDEĊIŻJONI TAL-KUNSILLLi testendi d-Deċiżjoni 2010/371/UE dwar il-konklużjoni tal-proċedura ta’ konsultazzjoni mar-Repubblika tal-Madagaskar taħt l-Artikolu 96 tal-Ftehim ta’ Sħubija AKP-UEIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, min-naħa l-waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000[2] u rivedut fil-Lussemburgu fil-25 ta’ Ġunju 2005[3] (minn hawn 'il quddiem imsejjaħ "il-Ftehim ta’ Sħubija AKP-KE"), u partikolarment l-Artikolu 96 tiegħu,Wara li kkunsidra l-Ftehim intern bejn ir-rappreżentanti tal-gvernijiet tal-Istati Membri, li ltaqgħu fil-Kunsill, dwar il-miżuri li għandhom jittieħdu u l-proċeduri li għandhom ikunu segwiti għall-implimentazzjoni tal-Ftehim ta' Sħubija AKP-UE[4], u b'mod partikolari l-Artikolu 3 tiegħu,Wara li kkunsidra l-proposta tal-Kummissjoni Ewropea,Billi:1.  L-elementi essenzjali msemmija fl-Artikolu 9 tal-Ftehim ta’ Sħubija AKP-KE ġew miksura.2.  F'konformità mal-Artikolu 96 tal-Ftehim ta’ Sħubija AKP-UE, fis-6 ta’ Lulju 2009 saru xi konsultazzjonijiet mal-Madagaskar, fil-preżenza tar-rappreżentanti tal-Grupp tal-Istati Afrikani, tal-Karibew u tal-Paċifiku (AKP), li matulhom ir-rappreżentanti tal-Awtorità Għolja ta’ Tranżizzjoni la ressqu proposti u lanqas impenji sodisfaċenti.3.  Twettqu sforzi sinifikanti permezz tal-medjazzjoni tal-SADC u tal-partiti politiċi kollha biex tinstab soluzzjoni għall-kriżi politika, u speċjalment permezz tan-negozjati għall-pjan direzzjonali, propost mill-medjazzjoni tal-SADC, dwar proċess tranżizzjonali konsenswali, maħsub biex ikun hemm elezzjonijiet ħielsa u kredibbli li jippermettu r-ritorn tal-ordni kostituzzjonali.4.  Madankollu, wara li għaddew 12-il xahar, l-Unjoni Ewropea qed tinnota li sa issa, minkejja dawn l-isforzi, dan il-pjan direzzjonali għadu ma ġiex iffirmat mill-partijiet involuti u lanqas awtorizzat mill-SADC, l-Unjoni Afrikana u l-Komunità Internazzjonali. Għalissa, dan jimpedixxi li tiġi prevista tranżizzjoni konsenswali għar-ritorn tal-ordni kostituzzjonali, li hija essenzjali biex jiġu emendati l-miżuri xierqa li huma fis-seħħ.5.  Il-perjodu ta' applikazzjoni tad-Deċiżjoni 2010/371/UE jiskadi fis-6 ta' Ġunju 2011. Minħabba s-sitwazzjoni deskritta hawn fuq, jeħtieġ li l-perjodu ta' applikazzjoni jkun estiż b'sena, soġġetta għal reviżjoni regolari matul dan il-perjodu.ADOTTA DIN ID-DEĊIŻJONIArtikolu 1Id-Deċiżjoni 2010/371/UE hija emendata kif ġej:Fl-Artikolu 3, it-tieni sentenza għandha tiġi sostitwita b’dan it-test li ġej: "Hi għandha tibqa' fis-seħħ sas-6 ta' Ġunju 2012, soġġetta għal reviżjoni regolari matul dan il-perjodu".Artikolu 2Din id-Deċiżjoni għandha tidħol fis-seħħ fid-data tal-adozzjoni tagħha.Artikolu 3Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.Magħmul fi Brussell,Għall-KunsillIl-PresidentANNESSBrussell,ABBOZZ TA' ITTRA LILL-PRESIDENT TAL-AWTORITÀ GĦOLJA TA' TRANŻIZZJONIEċċellenza,L-Unjoni Ewropea tagħti importanza kbira lid-dispożizzjonijiet tal-Artikolu 9 tal-Ftehim ta’ Sħubija AKP-UE. Ir-rispett għad-drittijiet tal-bniedem, l-istituzzjonijiet demokratiċi u l-Istat tad-Dritt jikkostitwixxu elementi essenzjali tal-Ftehim ta' Sħubija u għalhekk jiffurmaw il-bażi tar-relazzjonijiet tagħna.Permezz ta' ittra ddatata s-16 ta’ Ġunju 2010, l-Unjoni Ewropea informatek bid-Deċiżjoni tagħha 2010/371/UE tas-7 ta' Ġunju 2010 li tikkonkludi l-konsultazzjonijiet li saru b'applikazzjoni tal-Artikolu 96 tal-Ftehim ta’ Sħubija tal-AKP-UE u li tieħu “miżuri xierqa” skont l-Artikolu 96(2)(c) ta’ dan il-Ftehim.Minn din id-data, l-Unjoni Ewropea hija konxja li saru xi sforzi mill-partiti politiċi kollha biex tinstab soluzzjoni għall-kriżi politika li laqtet lil pajjiżek. Hi tinnota b'interess kbir l-iżviluppi li saru fil-qafas tan-negozjati dwar pjan direzzjonali, ippreżentat mill-medjazzjoni tal-SADC, dwar proċess ta' tranżizzjoni konsenswali u newtrali maħsub biex jgħin lil Madagaskar joħroġ mill-kriżi u li għandu jwassal għall-organizzazzjoni ta' elezzjonijiet ħielsa u kredibbli li jippermettu r-ritorn tal-ordni kostituzzjonali.Madankollu, wara li għaddew 12-il xahar, l-Unjoni Ewropea qed tinnota li sa issa, minkejja dawn l-isforzi, dan il-pjan direzzjonali għadu ma ġiex iffirmat mill-partijiet involuti u lanqas ma ġie approvat mill-SADC, l-Unjoni Afrikana u l-Komunità Internazzjonali. Għalissa, dan jimpedixxi li tiġi prevista tranżizzjoni konsenswali għar-ritorn tal-ordni kostituzzjonali, li hija essenzjali biex jiġu emendati l-miżuri xierqa li huma fis-seħħ.Fid-dawl ta' dak li għadu kif intqal, l-Unjoni Ewropea ddeċidiet li testendi l-applikazzjoni tad-Deċiżjoni 2010/371/UE sas-6 ta' Ġunju 2012.L-Unjoni Ewropea tixtieq tenfasizza li hi se tibqa' disponibbli sabiex tagħti l-appoġġ politiku u finanzjarju tagħha fit-tranżizzjoni kunsenswali li tirriżulta mill-implimentazzjoni ta' pjan direzzjonali li nbeda mill-SADC, l-Unjoni Afrikana u l-Komunità Internazzjonali. Barra minn hekk, hi tagħti importanza kbira lil dan it-tip ta' appoġġ, bil-għan li tintemm il-kriżi politika li ilha għaddejja u li qed ikollha impatt ekonomiku u soċjali fuq il-popolazzjoni tal-Madagaskar li maż-żmien qed isir dejjem iktar serju.Għoddni dejjem tiegħek,Għall-Unjoni Ewropea [1] ĠU L 169, 3.7.2010, p. 13.[2] ĠU L 317, 15.12.2000, p. 3.[3] ĠU L 287, 28.10.2005, p. 1[4] ĠU L 317, 15.12.2000, p. 376.


title: Proposta għal deċiżjoni tal-Kunsill dwar il-projbizzjoni provviżorja ta' l-użu u l-bejgħ fl-Awstrija ta' qamħirrum modifikat ġenetikament (Zea mays L. linja T25) skond id-direttiva tal-Parlament ewropew u tal-Kunsill 2001/18/KE (It-test bil-Ġermaniż biss huwa awtentiku)

text:
Avviż Legali Importanti

|

52007PC0589

	[pic] | KUMMISSJONI TAL-KOMUNITAJIET EWROPEJ |Brussel 9.10.2007KUMM(2007) 589 finaliProposta għalDEĊIŻJONI TAL-KUNSILLdwar il-projbizzjoni provviżorja ta' l-użu u l-bejgħ fl-Awstrija ta' qamħirrum modifikat ġenetikament (Zea mays L. linja T25) skond id-Direttiva tal-Parlament Ewropew u tal-Kunsill 2001/18/KE(It-test bil-Ġermaniż biss huwa awtentiku)(preżentata mill-Kummissjoni)MEMORANDUM TA’ SPJEGAZZJONI1. It-tqegħid fuq is-suq ta' varjetà ġenetikament modifikata ta' Zea mays L. linja T25 ġie awtorizzat skond id-Deċiżjonijiet tal-Kummissjoni fil-Parti C tad-Direttiva 90/220/KEE[1] u l-awtoritajiet Franċiżi taw il-kunsens għat-tqegħid fis-suq ta' dan l-organiżmu modifikat ġenetikament (OMĠ). Dan il-kunses ikopri l-użi kollha tal-prodott, jiġifieri l-importazzjoni, l-ipproċessar f'i prodotti ta' l-ikel u ta' l-għalf, kif ukoll il-kultivazzjoni.2. Skond l-Artikolu 16 (klawżola ta' salvagwardja) tad-Direttiva 90/220/KEE, l-Awstrija sussegwentement għarrfet lill-Kummissjoni bid-deċiżjoni tagħha li tipprojbixxi jew tirrestrinġi provviżjorjament it-tqegħid fuq is-suq taż- Zea mays L. linja T25 għall-użi kollha tiegħu koperti bil-kunsens mogħti skond id-Direttiva 90/200/KEE u tat ir-raġunijiet għal din id-deċiżjoni.3. Il-prodotti dderivati miż- Zea mays L. linja T25 (il-lamtu u d-derivattivi kollha tiegħu, żejt mhux ipproċessat u rfinut, il-prodotti kollha pproċessati bis-sħana jew fermentati miksuba miż- Zea mays L. linja T25, kif ukoll għalf prodott miż-Zea mays L. linja T25) huma awtorizzati skond ir-Regolament (KE) Nru 258/97[2] u r-Regolament (KE) Nru 1829/2003[3]. Dawn l-użi mhumiex suġġetti għall-klawżola ta' salvagwardja nnotifikata mill-Awstrija.4. Il-Kumitat Xjentifiku dwar il-Pjanti ġie kkonsultat u fl-opinjonijiet tiegħu kkonkluda li l-informazzjoni mressqa mill-Awstrija ma kkostitwewx prova xjentifika ġdida rilevanti li ma tqisitx matul il-valutazzjonijiet tar-riskju oriġinali għall-OMĠ u li jkunu jinneċessitaw reviżjoni ta' l-opinjoni xjentifika oriġinali tiegħu dwar is-sikurezza taż- Zea mays L. linja T25.5. Id-Direttiva 90/220/KEE tħassret bid-Direttiva tal-Parlament Ewropew u tal-Kunsill 2001/18/KE dwar ir-rilaxx intenzjonat fl-ambjent ta' organiżmi modifikati ġenetikament[4].6. F'Jannar 2004, il-Kummissjoni talbet lill-Awstrija biex tqis mill-ġdid il-klawżola ta' salvagwardja tagħha fid-dawl tal-qafas regolatorju ġdid u jekk xieraq, biex tinnotifikaha mill-ġdid skond id-Direttiva 2001/18/KE.7. Skond l-Artikolu 23 tad-Direttiva 2001/18/KE, l-Awstrija ressqet aktar informazzjoni addizzjonali lill-Kummissjoni bħala appoġġ għall-miżura tal-klawżola ta' salvagwardja eżistenti.8. F'dawn iċ-ċirkostanzi, l-Artikolu 23 tad-Direttiva 2001/18/KE jirrikjedi li l-Kummissjoni tieħu deċiżjonijiet skond il-proċeduri stabbiliti fl-Artikolu 30(2) tad-Direttiva li għandhom japplikaw għalihom l-Artikoli 5 u 7 tad-Deċiżjoni 1999/468/KE, wara li tikkunsidra d-dispożizzjonijiet ta' l-Artikolu 8 tagħha.9. Skond l-Artikolu 28(1) tad-Direttiva 2001/18/KE, l-Awtorità Ewropea għas-Sikurezza Alimentari (EFSA) ġiet ikkonsultata, hekk kif stabbilit bir-Regolament tal-Parlament Ewropew u tal-Kunsill (KE) Nru 178/2002[5], li bih issostiwiet il-kumitati xjentifiċi rilevanti u kkonkludiet, fl-opinjoni tagħha tat-8 ta' Lulju 2004[6], li l-informazzjoni mressqa mill-Awstrija ma kkostitwietx prova xjentifika ġdida li tinvalida l-valutazzjoni ta' riskju ambjentali taż- Zea mays L. linja T25 u tkun tiġġustifika projbizzjoni ta' dan l-OMĠ fl-Awstrija.10. Għaldaqstant, tressaq għal opinjoni abbozz ta' Deċiżjoni tal-Kunsill li talab lill-Awstrija tirrevoka l-klawżola ta' salvagwardja nazzjonali tagħha, skond l-Artikolu 5(2) tad-Deċiżjoni tal-Kunsill 1999/468/KE, lill-Kumitat stabbilit skond l-Artikolu 30 tad-Direttiva 2001/18/KE.11. Il-Kumitat ġie kkonsultat fid-29 ta' Novembru 2004, iżda ma ta l-ebda opinjoni dwar il-miżura tal-klawżola ta' salvagwardja li tesiġi li l-Kummissjoni, skond l-Artikolu 5(4) tad-Deċiżjoni tal-Kunsill 1999/468/KE, għandha, mingħajr dewmien, tressaq quddiem il-Kunsill proposti rigward il-miżuri li għandhom jittieħdu u għandha tinforma lill-Parlament Ewropew.12. Skond l-Artikolu 5(6) tad-Deċiżjoni tal-Kunsill 1999/468/KE, il-Kunsill dwar l-Ambjent, fl-24 ta' Ġunju 2005, indika l-oppożizzjoni tiegħu b'maġġoranza kwalifikata, għall-proposta li tobbliga lill-Awstrija tirrevoka l-miżura ta' salvagwardja tagħha, u li tirrikjedi li l-Kummissjoni teżamina mill-ġdid il-proposti tagħha.13. Il-Kunsill, fid-dikjarazzjoni tiegħu, stqarr li 'għad hemm xi grad ta’ inċertezza fir-rigward tal-miżuri nazzjonali ta’ salvagwardja fis-suq tal-varjetà ta' qamħirrum modifikat ġenetikament T25', u sejjaħ lill-Kummissjoni sabiex 'tiġbor evidenza oħra dwar l-OMĠ kkonċernat u tivvaluta ulterjorment jekk il-miżura meħuda mill-Awstrija mmirata biex tissospendi bħala miżura temporanja ta’ prekawzjoni t-tqegħid fis-suq tiegħu hijiex ġustifikata u, jekk l-awtorizzazzjoni ta’ organiżmu bħal dan għadux jissodisfa r-rekwiżiti tas-sikurezza tad-Direttiva 2001/18/KE'.14. F’Novembru 2005, l-EFSA ġiet ikkonsultata dwar jekk kienx hemm xi raġuni xjentifika biex wieħed jemmen li l-issuktar tat-tqegħid fis-suq taż- Zea mays L. linja T25 kienx probabbli jikkawża effetti ħżiena fuq is-saħħa tal-bniedem jew għall-ambjent skond il-kundizzjonijiet tal-kunsens u partikolarment, intalbet tqis kull informazzjoni xjentifika ulterjuri li tkun ħarġet wara l-opinjoni xjentifika preċedenti li vvalutat is-sikurezza ta’ dan l-OMĠ.15. Fl-opinjoni tagħha tad-29 ta’ Marzu 2006 (ippubblikata fil-11 ta’ April 2006)[7], l-EFSA, wara investigazzjoni tal-provi mressqa fis-sottomissjoni Awstrijaka, qieset li l-provi xjentifiċi disponibbli attwalment ma jreġux l-argumenti mogħtija mill-Awstrija u kkonkludiet li mhemm l-ebda raġuni għala l-issuktar tat-tqegħid fis-suq taż- Zea mays L. linja T25 probabbli jikkawża effetti avversi fuq is-saħħa tal-bniedem jew ta’ l-annimali jew għall-ambjent skond il-kundizzjonijiet tal-kunsensi tagħha.16. Skond l-Artikolu 5(6) tad-Direttiva tal-Kunsill 1999/468/KE, il-Kummissjoni ressqet proposta lill-Kunsill bit-talba li l-Awstrija tirrevoka l-miżura ta' salvagwardja tagħha.17. Il-Kunsill ta' l-Ambjent, fit-18 ta' Diċembru 2006, b'maġġoranza kwalifikata indika l-oppożizzjoni tiegħu għall-proposta.18. Fid-Deċiżjoni tiegħu, il-Kunsill irrefera għall-istima ta' impatt kif tipprovdi d-Direttiva 2001/18/KE, u indika li 'd-diversi strutturi agrikoli u karatteristiċi ekoloġiċi reġjonali fl-Unjoni Ewropea jeħtiġilhom jitqiesu b'mod aktar sistematiku fl-istima tar-riskju ambjentali'.19. Skond l-Artikolu 5(6) tad-Deċiżjoni tal-Kunsill 1999/468/KE, il-Kummissjoni tista' tressaq proposta emendata lill-Kunsill, tressaq mill-ġdid il-proposti tagħha jew tressaq proposta leġiżlattiva fuq il-bażi tat-Trattat.20. Id-Deċiżjoni tal-Kunsill tat-18 ta' Diċembru 2006 tirreferi biss għall-aspetti ambjentali tal-klawżola ta' salvagwardja, jiġifieri l-kultivazzjoni.21. L-Awstrija bdiet il-ħidma biex tiġbor kwalunkwe evidenza xjentifika rilevanti dwar dawn l-aspetti, li fil-fehma ta' l-Awstrija proviżorjament jiġġustifika ż-żamma tal-klawżola ta' salvagwardja, partikolarment b'referenza għad-'diversi strutturi agrikoli u karatteristiċi ekoloġiċi reġjonali' kif indikat fil-premessa 3 tad-Deċiżjoni tal-Kunsill imsemmija. Skond l-Artikolu 23 tad-Direttiva 2001/18/KE, l-Awstrija hija mistiedna tagħti lill-Kumissjoni kull evidenza xjentifika li ġabret, kif ukoll kwalunkwe valutazzjoni tar-riskju ġdida hekk kif titlesta, u tgħarraf b'dan lill-Istati Membri kollha.22. Abbażi tas-sottomissjoni ta' l-Awstrija kif ukoll tal-valutazzjoni xjentifika tagħha, il-Kummissjoni sejra taġixxi skond l-Artikolu 23 tad-Direttiva 2001/18/KE fuq dawn l-aspetti tal-miżura Awstrijaka.23. L-aspetti li jorbtu ma' l-ikel u l-għalf taż- Zea mays L. linja T25 kopert mill-kunsens mogħti skond id-Direttiva 90/220/KEE (inklużi l-importazzjoni u l-ipproċessar) huma identiċi fi ħdan l-Ewropa kollha kemm hi u ġew evalwati mill-EFSA, li kkonkludiet li dan il-prodott mhuwiex probabbli li jikkawża effetti ħżiena għas-saħħa tal-bniedem u ta' l-annimali.24. F'dawn iċ-ċirkustanzi, il-Kummissjoni jidhrilha li l-proposta għandha tiġi emendata biex tqis biss l-aspetti relatati ma' l-ikel u l-għalf tal-projbizzjoni Awstrijaka, jiġifieri l-projbizzjoni ta' l-importazzjoni u l-ipproċessar ta' ħbub mhux ipproċessati bħala materjali ta' sors għal ipproċessar ulterjuri, jew għall-użu dirett fl-ikel u l-għalf.25. Skond l-Artikolu 5(6) tad-Direttiva tal-Kunsill 1999/468/KE, il-Kummissjoni għaldaqstant qed tressaq proposta emendata lill-Kunsill.Proposta għalDEĊIŻJONI TAL-KUNSILLdwar il-projbizzjoni provviżorja ta' l-użu u l-bejgħ fl-Awstrija ta' qamħirrum modifikat ġenetikament ( Zea mays L. linja T25) skond id-Direttiva tal-Parlament Ewropew u tal-Kunsill 2001/18/KE(It-test bil-Ġermaniż biss huwa awtentiku) (Test b'rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Parlament Ewropew u tal-Kunsill 2001/18/KE tat-12 ta' Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament u li tħassar id-Direttiva tal-Kunsill 90/220/KEE[8], u b'mod partikolari l-Artikolu 23(2) tagħha,Wara li kkunsidra l-proposta tal-Kummissjoni,Billi:(1) Bid-Deċiżjoni tal-Kummissjoni 98/294/KE tat-22 ta' April 1998 rigward it-tqegħid fis-suq ta’ qamħirrum modifikat ġenetikament ( Zea mays L. linja T25), skond id-Direttiva tal-Kunsill 90/220/KEE[9] ġie deċiż li jingħata l-kunsens għat-tqegħid fis-suq ta’ dak il-prodott.(2) Fit-3 ta’ Awissu 1998 l-awtoritajiet Franċiżi taw dan il-kunsens. Dan il-kunsens ikopri l-użi kollha tal-prodott, jiġifieri l-importazzjoni, l-ipproċessar fi prodotti ta' l-ikel u ta' l-għalf, kif ukoll il-kultivazzjoni.(3) Skond l-Artikolu 35(1) tad-Direttiva 2001/18/KE li ssostitwixxiet id-Direttiva 90/220/KEE[10], proċeduri rigward notifiki dwar it-tqegħid fis-suq ta' organiżmi modifikati ġenetikament li jkunu għadhom ma ġewx kompletati sas-17 ta' Ottubru 2002 huma suġġetti għad-Direttiva 2001/18/KE.(4) Fit-8 ta' Mejju 2000 l-Awstrija għarrfet il-Kummissjoni bid-deċiżjoni tagħha li tipprojbixxi provviżorjament l-użu u l-bejgħ taż- Zea mays L. linja T25 u tat raġunijiet għal dik id-deċiżjoni skond l-Artikolu 16(1) tad-Direttiva 90/220/KEE.(5) Il-prodotti dderivati miż- Zea mays L. linja T25 (il-lamtu u d-derivattivi kollha tiegħu, żejt mhux ipproċessat u rfinut, il-prodotti kollha pproċessati bis-sħana jew fermentati miksuba miż- Zea mays L. linja T25, kif ukoll għalf prodott miż- Zea mays L. linja T25) huma awtorizzati skond ir-Regolament (KE) Nru 258/97[11] u r-Regolament (KE) Nru 1829/2003[12]. Dawn l-użi mhumiex suġġetti għall-klawżola ta' salvagwardja nnotifikata mill-Awstrija.(6) Il-Kumitat Xjentifiku dwar il-Pjanti kkonkluda fl-20 ta' Lulju 2001 li l-informazzjoni mressqa mill-Awstrija ma kkostitwietx prova xjentifika ġdida rilevanti li ma kenitx tqieset matul il-valutazzjoni oriġinali tal-fajl u li kieku kienet tagħti lok għal reviżjoni ta' l-opinjoni oriġinali ta' dak il-Kumitat dwar dan il-prodott.(7) Fid-9 ta' Jannar 2004, kif ukoll fid-9 u s-17 ta' Frar 2004, l-Awstrija ppreżentat lill-Kummissjoni informazzjoni addizzjonali biex issostni l-miżuri nazzjonali dwar il-linja tal-qamħirrum T25.(8) Skond l-Artikolu 28(1) tad-Direttiva 2001/18/KE, il-Kummissjoni kkonsultat ma' l-Awtorità Ewropea għas-Sikurezza Alimentari (EFSA), kif stabbilit bir-Regolament tal-Parlament Ewropew u tal-Kunsill (KE) Nru 178/2002[13], skond liema Regolament issostitwiet il-kumitati xjentifiċi rilevanti.(9) Fit-8 ta’ Lulju 2004[14], l-EFSA kkonkludiet li l-informazzjoni mressqa mill-Awstrija ma tikkostitwix prova xjentifika ġdida suffiċjenti biex tinvalida l-valutazzjoni tar-riskji għall-ambjent tal-linja tal-qamħirrum T25 u li għalhekk tiġġustifika l-projbizzjoni ta' l-użu u l-bejgħ ta' dan il-prodott fl-Awstrija.(10) Billi, f'dawn iċ-ċirkostanzi, m'hemm l-ebda raġuni sabiex il-prodott jitqies bħala riskju għas-saħħa tal-bniedem jew għall-ambjent, il-Kummissjoni, fid-29 ta' Novembru 2004, ressqet abbozz ta' Deċiżjoni, li titlob lill-Awstrija tirrevoka l-miżura ta' salvagwardja provviżorja tagħha, sabiex titqies mill-Kumitat stabbilit skond l-Artikolu 30 tad-Direttiva 2001/18/KE, skond il-proċedura stabbilita fl-Artikolu 30(2) ta’ dik id-Direttiva.(11) Madankollu, dak il-Kumitat ma tax opinjoni u, skond l-Artikolu 5(4) tad-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni[15], il-Kummissjoni ressqet proposta lill-Kunsill dwar il-miżuri li għandhom jittieħdu.(12) Fl-24 ta' Ġunju 2005, skond l-Artikolu 5(6) tad-Deċiżjoni 1999/468/KE, il-Kunsill, b'maġġoranza kwalifikata, ma laqax din il-proposta.(13) Il-Kunsill, fid-dikjarazzjoni tiegħu, stqarr li 'għad hemm xi grad ta’ inċertezza fir-rigward tal-miżuri nazzjonali ta’ salvagwardja fis-suq tal-varjetà ta' qamħirrum modifikat ġenetikament T25', u sejjaħ lill-Kummissjoni sabiex 'tiġbor evidenza oħra dwar l-OMĠ kkonċernat u tivvaluta ulterjorment jekk il-miżura meħuda mill-Awstrija mmirata biex tissospendi bħala miżura temporanja ta’ prekawzjoni t-tqegħid fis-suq tiegħu hijiex ġustifikata u, jekk l-awtorizzazzjoni ta’ organiżmu bħal dan għadux jissodisfa r-rekwiżiti tas-sikurezza tad-Direttiva 2001/18/KE'.(14) F'Novembru 2005, l-EFSA ġiet ikkonsultata għal darb'oħra mill-Kummissjoni dwar jekk hemmx xi raġuni xjentifika għala l-issuktar tat-tqegħid fis-suq tal-qamħirrum T25 kien probabbli li jikkawża effetti ħżiena fuq is-saħħa tal-bniedem jew għall-ambjent skond il-kundizzjonijiet tal-kunsens. B'mod partikolari, L-EFSA ntalbet tqis kwalunkwe informazzjoni xjentifika oħra li ħarġet sussegwentement għall-opinjonijiet xjentifiċi preċendenti dwar is-sikurezza ta' dan l-OMĠ.(15) Fl-opinjoni tagħha tad-29 ta’ Marzu[16], l-EFSA kkonkludiet li mhemm l-ebda raġuni għala l-issuktar tat-tqegħid fis-suq tal-qamħirrum T25 huwa probabbli li jikkawża effetti ħżiena fuq is-saħħa tal-bniedem jew ta’ l-annimali jew għall-ambjent skond il-kundizzjonijiet tal-kunsens tagħha.(16) Skond l-Artikolu 5 tad-Direttiva tal-Kunsill 1999/468/KE, il-Kummissjoni ressqet proposta lill-Kunsill bit-talba li l-Awstrija tirrevoka l-miżura ta' salvagwardja tagħha.(17) Skond l-Artikolu 5(6) tad-Deċiżjoni 1999/468/KE, il-Kunsill ta' l-Ambjent, fit-18 ta' Diċembru 2006, indika l-oppożizzjoni tiegħu għall-proposta, b'maġġoranza kwalifikata.(18) Fid-Deċiżjoni tiegħu, il-Kunsill irrefera għall-istima ta' impatt kif tipprovdi d-Direttiva 2001/18/KE, u unidka li 'd-diversi strutturi agrikoli u karatteristiċi ekoloġiċi reġjonali fl-Unjoni Ewropea jeħtiġilhom jitqiesu b'mod aktar sistematiku fl-istima tar-riskju ambjentali'.(19) Skond l-Artikolu 5(6) tad-Deċiżjoni tal-Kunsill 1999/468/KE, il-Kummissjoni ressqet proposta emendata biex tqis id-Deċiżjoni tal-Kunsill tat-18 ta' Diċembru 2006 li tirreferi biss għall-aspetti ambjentali tal-klawżola ta' salvagwardja Awstrijaka, jiġifieri l-aspetti tal-kultivazzjoni.(20) L-Awstrija bdiet il-ħidma biex tiġbor kwalunkwe evidenza xjentifika rilevanti dwar dawn l-aspetti, li fil-fehma ta' l-Awstrija proviżorjament jiġġustifika ż-żamma tal-klawżola ta' salvagwardja, partikolarment b'referenza għad-'diversi strutturi agrikoli u karatteristiċi ekoloġiċi reġjonali' kif indikat fil-premessa 3 tad-Deċiżjoni tal-Kunsill imsemmija. Skond l-Artikolu 23 tad-Direttiva 2001/18/KE, l-Awstrija hija mistiedna tagħti lill-Kumissjoni kull evidenza xjentifika li ġabret, kif ukoll kwalunkwe valutazzjoni tar-riskju ġdida hekk kif titlesta, u tgħarraf b'dan lill-Istati Membri kollha.(21) Abbażi tas-sottomissjoni ta' l-Awstrija kif ukoll tal-valutazzjoni xjentifika tagħha, il-Kummissjoni sejra taġixxi skond l-Artikolu 23 tad-Direttiva 2001/18/KE fuq dawn l-aspetti tal-miżura Awstrijaka.(22) L-aspetti li jorbtu ma' l-ikel u l-għalf taż- Zea mays L. linja T25 kopert mill-kunsens mogħti skond id-Direttiva 90/220/KEE (inklużi l-importazzjoni u l-ipproċessar) huma identiċi fi ħdan l-Ewropa kollha kemm hi u ġew evalwati mill-EFSA, li kkonkludiet li dan il-prodott mhuwiex probabbli li jikkawża effetti ħżiena għas-saħħa tal-bniedem u ta' l-annimali.(23) Il-proposta tal-Kummissjoni tqis biss l-aspetti relatati ma' l-ikel u l-għalf tal-projbizzjoni Awstrijaka, jiġifieri l-projbizzjoni ta' l-importazzjoni u l-ipproċessar ta' ħbub mhux ipproċessati bħala materjali ta' sors għal ipproċessar ulterjuri, jew għall-użu dirett fl-ikel u l-għalf.(24) F'dawn iċ-ċirkustanzi, l-Awstrija għandha tħassar il-miżuri ta' salvagwardja tagħha, talanqas fir-rigward l-importazzjoni u l-ipproċessar f'ikel u f'għalf taż- Zea mays L. linja T25.ADOTTA DIN ID-DEĊIŻJONI:Artikolu 1Il-miżuri meħuda mill-Awstrija biex tipprojbixxi l-importazzjoni u l-ipproċessar fi prodotti ta' l-ikel u ta' l-għalf taż- Zea mays L. linja T25, awtorizzat għat-tqegħid fuq is-suq bid-Deċiżjoni 98/294/KE, mhumiex ġustifikati skond l-Artikolu 23 tad-Direttiva 2001/18/KE.Artikolu 2L-Awstrija għandha tieħu l-passi neċessarji biex ittemm il-projbizzjoni ta' l-importazzjoni u l-ipproċessar fi prodotti ta' l-ikel u ta' l-għalf taż- Zea mays L. linja T25, sa mhux aktar tard minn 20 jum min-notifika tagħha.Artikolu 3Din id-Deċiżjoni hija indirizzata lir-Repubblika ta' l-Awstrija.Magħmul fi Brussell, […] 2007.Għall-KunsillIl-President [1] ĠU L 117, 8.5.1990, p. 15.[2] ĠU L 106, 18.10.2003, p. 1.[3] ĠU L 43, 14.2.1997, p. 1[4] ĠU L 106, 17.4.2001, p. 1[5] ĠU L 31, 1.2.2002, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 575/2006 (ĠU L 100, 8.4.2006, p. 3).[6] Opinjoni tal-Bord Xjentifiku dwar Organiżmi Modifikati Ġenetikament dwar it-talba mill-Kummissjoni rigward l-invokazzjoni Awstrijaka ta' l-Artikolu 23 tad-Direttiva 2001/18/KE, Il-Ġurnal ta' l-EFSA (2004) 78, 1-13.[7] Opinjoni tal-Bord Xjentifiku dwar Organiżmi Modifikati Ġenetikament dwar it-talba mill-Kummissjoni rigward għelejjel modifikati ġenetikament (Bt176 qamħirrum, MON810 qamħirrum, T25 qamħirrum, Topas 19/2 żrieragħ tal-lift u Ms1xRf1 żrieragħ tal-lift) suġġetta għall-klawżoli ta' salvagwardja invokati skond l-Artikolu 16 tad-Direttiva 90/220/KEE, il-Ġurnal ta' l-EFSA (2006) 338, 1-15.[8] ĠU L 106, 17.4.2001, p. 1[9] ĠU L 131, 5.5.1998, p. 32[10] ĠU L 117, 8.5.1990, p. 15.[11] ĠU L 106, 18.10.2003, p. 1.[12] ĠU L 43, 14.2.1997, p. 1.[13] ĠU L 31, 1.2.2002, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 575/2006 (ĠU L 100, 8.4.2006, p. 3).[14] Opinjoni tal-Bord Xjentifiku dwar Organiżmi Modifikati Ġenetikament dwar it-talba mill-Kummissjoni rigward l-invokazzjoni Awstrijaka ta' l-Artikolu 23 tad-Direttiva 2001/18/KE, Il-Ġurnal ta' l-EFSA (2004) 78, 1-13.[15] ĠU L 184, 17.7. 1999, p. 23.[16] Opinjoni tal-Bord Xjentifiku dwar Organiżmi Modifikati Ġenetikament dwar it-talba mill-Kummissjoni rigward għelejjel modifikati ġenetikament (Bt176 qamħirrum, MON810 qamħirrum, T25 qamħirrum, Topas 19/2 żrieragħ tal-lift u Ms1xRf1 żrieragħ tal-lift) suġġetta għall-klawżoli ta' salvagwardja invokati skond l-Artikolu 16 tad-Direttiva 90/220/KEE, il-Ġurnal ta' l-EFSA (2006) 338, 1-15.


               IL-KUMMISSJONI EWROPEA
            Brussell, 26.8.2015
            COM(2015) 407 final
            2015/0181(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tittieħed f’isem l-Unjoni Ewropea fi ħdan il-Kumitat dwar l-Akkwisti Pubbliċi mill-Gvern dwar l-adeżjoni tal-Ukrajna fil-Ftehim dwar l-Akkwisti Pubbliċi mill-Gvern

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-għanijiet tagħha

               Fit-13 ta’ Diċembru 2012, l-Ukrajna applikat biex taderixxi mal-Ftehim tad-WTO dwar l-Akkwisti Pubbliċi (“il-GPA”). Hija ppreżentat offerti ta’ kopertura riveduti fis-7 ta' Marzu 2014, fit-28 ta' Ottubru 2014, fis-27 ta' April 2015, fis-27 ta' Mejju 2015 u fid-29 ta' Ġunju 2015.

               Il-Kummissjoni, f’isem l-Unjoni, innegozjat serje ta’ impenji għall-ftuħ tas-suq min-naħa tal-Ukrajna, kemm f’format bilaterali kif ukoll fi ħdan il-Kumitat dwar l-Akkwisti Pubbliċi tad-WTO (“il-Kumitat GPA”).

               L-Ukrajna sussegwentement ippreżentat offerta finali lill-Kumitat tal-GPA. Sommarju finali tal-offerta tal-Ukrajna u l-valutazzjoni tagħha mill-Kummissjoni huma mogħtija hawn taħt.

               Id-deċiżjoni tippermetti lill-Kummissjoni li tesprimi l-fehma tal-Unjoni dwar l-adeżjoni tal-Ukrajna fi ħdan il-Kumitat tal-GPA.

               •Il-konsistenza ma’ dispożizzjonijiet ta’ politika eżistenti fil-qasam ta’ politika

                  Din hija l-proċedura standard segwita meta l-Kummissjoni jkun jeħtiġilha tesprimi l-opinjoni tal-Unjoni dwar l-adeżjoni tal-Unjoni ta’ pajjiż terz fi ħdan il-Kumitat tal-GPA.

               •Il-konsistenza ma' politiki oħrajn tal-Unjoni

               Mhux rilevanti.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Bażi legali

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jistipula li meta deċiżjoni li għandha effett legali teħtieġ li tittieħed f’korp imwaqqaf minn ftehim internazzjonali, il-Kunsill, fuq proposta tal-Kummissjoni, għandu jadotta d-Deċiżjoni li tistabbilixxi l-pożizzjoni li għandha tiġi adottata f’isem l-Unjoni. Id-deċiżjoni tal-Kumitat GPA li se jistabbilixxi t-termini ta' adeżjoni tal-Ukrajna taqa' taħt l-Artikolu 218(9) tat-TFUE hekk kif id-deċiżjoni tittieħed f'korp imwaqqaf bi ftehim internazzjonali u se jkollha effetti legali.

               •Is-sussidjarjetà (għal kompetenza mhux esklużiva)

               L-UE għandha kompetenza esklussiva fi kwistjonijiet relatati mal-kummerċ. Azzjoni koordinata fil-livell tal-Unjoni tista’ tiżgura l-aqwa ingranaġġ għall-pajjiżi terzi.

               •Proporzjonalità

               Mhux rilevanti.

               •L-Għażla tal-istrument

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jistipula li meta deċiżjoni li għandha effett legali teħtieġ li tittieħed f’korp imwaqqaf minn ftehim internazzjonali, il-Kunsill, fuq proposta tal-Kummissjoni, għandu jadotta d-Deċiżjoni li tistabbilixxi l-pożizzjoni li għandha tiġi adottata f’isem l-Unjoni.

               3.IR-RIŻULTATI TAL-EVALWAZZJONIJIET EX-POST, IL-KONSULTAZZJONIJIET MAL-PARTIJIET IKKONĊERNATI U L-VALUTAZZJONIJIET TAL-IMPATT

               •L-evalwazzjonijiet ex-post / il-verifiki tal-adegwatezza tal-leġiżlazzjoni eżistenti

               Mhux rilevanti.

               •Il-konsultazzjoni mal-partijiet ikkonċernati

               Mhux rilevanti.

                •Ġbir u użu ta' għarfien espert

               Mhux rilevanti.

               •Valutazzjoni tal-impatt

               L-adeżjoni ta’ pajjiż terz għal ftehim internazzjonali li fih l-Unjoni hija parti ma teħtieġx valutazzjoni tal-impatt.

               •L-adegwatezza regolatorja u s-simplifikazzjoni

               Mhux rilevanti.

               •Drittijiet fondamentali

               Mhux rilevanti.

               4.IMPLIKAZZJONIJIET BAĠITARJI

               Le.

               5.ELEMENTI OĦRA

               •Il-pjanijiet u l-monitoraġġ tal-implimentazzjoni, l-evalwazzjoni u l-arranġamenti tar-rappurtar

               Mhux rilevanti.

               •Id-dokumenti spjegatorji (għad-Direttivi)

               Mhux rilevanti.

               •Spjegazzjoni dettaljata tad-dispożizzjonijiet speċifiċi tal-proposta

               L-offerta finali tal-Ukrajna

               Impenji għall-aċċess għas-suq (entitajiet, prodotti, servizzi u servizzi tal-kostruzzjoni koperti)

               Limiti massimi

               Il-limiti tal-Annessi differenti offruti mill-Ukrajna jikkorrispondu għal-limiti stabbiliti standard applikati minn Partijiet tal-GPA.

               Entitajiet

               Fl-Anness 1 (“entitajiet tal-gvern ċentrali”) l-Ukrajna toffri għadd kbir ta’ entitajiet tal-gvern ċentrali b'segwitu ta' approċċ bbażat fuq definizzjoni. Dan jinkludi lista indikattiva ta’ entitajiet bħal dawn. Ma hemm l-ebda nota b’esklużjonijiet jew riżervi.

               Fl-Anness 2 (“entitajiet tal-gvern subċentrali”) l-Ukrajna tagħti numru importanti ta’ entitajiet subċentrali permezz ta’ definizzjoni u tinkludi lista indikattiva ta’ dawn l-entitajiet. Ma hemm l-ebda nota b’esklużjonijiet jew riżervi.

               Fl-Anness 3 (“entitajiet oħra”) l-Ukrajna tagħti lill-Partijiet tal-GPA aċċess għall-akkwist ta’ entitajiet f’għadd estensiv ta’ setturi ta' utilitajiet, ibbażati fuq definizzjoni u li jinkludu lista indikattiva, kif mitlub mill-UE.

               Ġiet inkluża nota mnebbħa minn nota tal-UE taħt l-Anness 3 li teskludi l-akkwist minn impriżi assoċjati jew impriżi konġunti.

               Oġġetti

               L-Ukrajna toffri skont l-Anness 4 tagħha l-oġġetti kollha akkwistati mill-entitajiet koperti.

               Is-Servizzi

               L-Ukrajna toffri skont l-Anness 5 s-servizzi kollha akkwistati mill-entitajiet koperti b'għadd żgħir ta' eċċezzjonijiet. Dawn jikkonċernaw is-servizzi ta’ medjazzjoni internazzjonali, arbitraġġi kummerċjali internazzjonali u r-riżoluzzjoni ta’ tilwim li jinvolvi l-entità akkwirenti; servizzi ta’ istituzzjonijiet finanzjarji li jirrigwardaw il-ġbir ta’ riżorsi ta’ kreditu u fondi għal kapital mikri minn entità akkwirenti; servizzi ta’ riċerka u żvilupp u servizzi finanzjarji u oħrajn relatati pprovduti mill-Bank Nazzjonali tal-Ukrajna. Dawn l-esklużjonijiet huma ta’ għadd u natura limitata.

               Servizzi ta’ kostruzzjoni

               Fl-Anness 6, l-Ukrajna toffri d-Diviżjoni 51, CPC Prov. kollha. Mhux qed jiġu proposti l-ebda kuntratti ta’ konċessjonijiet ta’ xogħlijiet.

               Noti Ġenerali

               Fl-Anness 7 l-Ukrajna tinkludi żewġ noti. Dawn jikkonċernaw l-akkwist ta' servizzi ta’ kostruzzjoni minn rappreżentanzi diplomatiċi barra mill-pajjiż u l-akkwist fir-rigward ta’ karta protetta, karti tal-flus, muniti u dokumenti sensittivi li t-tnejn mhumiex koperti minn offerta tal-Ukrajna.

               Il-Leġiżlazzjoni tal-Ukrajna

               Il-leġiżlazzjoni tal-Ukrajna fil-qasam tal-akkwist pubbliku hija nondiskriminatorja.  M’hemm l-ebda dispożizzjoni li tagħti lill-provvisti u lill-fornituri domestiċi trattament iktar favorevoli minn dak mogħti lill-fornituri jew lill-provvisti barranin. Il-leġiżlazzjoni tal-Ukrajna dwar l-akkwist pubbliku tidher li hi miftuħa, trasparenti u nondiskriminatorja f'konformità mar- rekwiżiti tal-GPA.

               Il-valutazzjoni tal-Kummissjoni dwar l-offerta tal-Ukrajna

               L-offerta finali tal-Ukrajna tipprovdi kopertura estensiva ta’ entitajiet ċentrali, subċentrali u dawk li joperaw fis-settur tal-utilitajiet, prodotti, servizzi u servizzi tal-kostruzzjoni. Għalhekk, hija sodisfaċenti u aċċettabbli. Il-leġiżlazzjoni dwar l-akkwisti pubbliċi tiegħu hija konformi mal-GPA.

               Fir-rigward tal-fatt li l-Ukrajna tipprevedi lista eżawrjenti ta’ entitajiet taħt l-Anness 1 tagħha, l-aċċess ta’ prodotti, servizzi, fornituri u fornituri ta’ servizzi tal-Ukrajna għall-UE għandu jkun dak indikat fil-punt 2 tat-Taqsima 2 tal-Anness 1 tal-UE, jiġifieri l-aċċess għall-akkwist tal-awtoritajiet kontraenti tal-gvern ċentrali kif elenkat fl-Anness 1.

               Rakkomandazzjoni

               L-adeżjoni tal-Ukrajna fil-GPA hija mistennija li tkun ta' kontribut pożittiv ħafna lejn aktar ftuħ tas-swieq tal-akkwist pubbliku internazzjonali, billi jitkabbar l-għadd ta’ partijiet għall-GPA u b’hekk jinkoraġġixxi pajjiżi oħra biex jissieħbu fil-GPA. Il-Kummissjoni tirrakkomanda li l-offerta finali sottomessa mill-Ukrajna tiġi aċċettata bit-termini msemmija hawn fuq.

               Għaldaqstant, huwa propost li l-Kummissjoni tiġi awtorizzata li tesprimi fi ħdan il-Kumitat dwar l-Akkwisti Pubbliċi mill-Gvern il-pożizzjoni tal-Unjoni favur l-adeżjoni tal-Ukrajna, li għandha tiġi riflessa fid-Deċiżjoni tal-Kumitat tal-GPA dwar l-adeżjoni tal-Ukrajna.

               2015/0181 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tittieħed f’isem l-Unjoni Ewropea fi ħdan il-Kumitat dwar l-Akkwisti Pubbliċi mill-Gvern dwar l-adeżjoni tal-Ukrajna fil-Ftehim dwar l-Akkwisti Pubbliċi mill-Gvern

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) flimkien mal-Artikolu 218(9) tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)Fit-13 ta’ Diċembru 2012, l-Ukrajna applikat għall-adeżjoni fil-Ftehim dwar l-Akkwisti Pubbliċi (“il-GPA”).

               (2)Impenji tal-Ukrajna dwar il-kopertura huma stabbiliti fl-offerta finali tagħha,

               (3)L-offerta finali tal-Ukrajna tipprovdi kopertura estensiva ta’ entitajiet ċentrali, subċentrali u dawk li joperaw fis-settur tal-utilitajiet, prodotti, servizzi u servizzi tal-kostruzzjoni. Għalhekk, hija sodisfaċenti u aċċettabbli. It-termini tal-adeżjoni tal-Ukrajna, kif riflessi fl-Anness ta' din id-Deċiżjoni, se jkunu riflessi fid-deċiżjoni adottata mill-Kumitat dwar l-Akkwist Pubbliku (“il-Kumitat tal-GPA”) dwar l-adeżjoni tal-Ukrajna.

               (4)L-adeżjoni tal-Ukrajna fil-GPA hija mistennija li tkun ta' kontribut pożittiv għal aktar ftuħ tas-swieq tal-akkwist pubbliku internazzjonali.

               (5)L-Artikolu XXII (2) tal-GPA jipprovdi li kull Membru tad-WTO jista’ jaderixxi ma’ Ftehim dwar it-termini li għandhom jiġu miftiehma bejn dak il-Membru u l-Partijiet, b’tali termini ddikjarati f’deċiżjoni tal-Kumitat tal-GPA.

               (6)Għaldaqstant, huwa neċessarju li tiġi stabbilita l-pożizzjoni li għandha tittieħed f'isem l-Unjoni fil-Kumitat tal-GPA relattivament għall-adeżjoni tal-Ukrajna,

               ADOTTAT DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni Ewropea fi ħdan il-Kumitat dwar l-Akkwisti Pubbliċi mill-Gvern huwa li tapprova l-adeżjoni tal-Ukrajna fil-Ftehim dwar l-Akkwisti Pubbliċi mill-Gvern, suġġett għal termini speċifiċi ta’ adeżjoni stabbiliti fl-Anness ta' din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

    ---documentbreak---

               IL-KUMMISSJONI EWROPEA
            Brussell, 26.8.2015
            COM(2015) 407 final
            ANNESS
            ta' [...]
            Proposta għal Deċiżjoni tal-Kunsill
            li tistabbilixxi l-pożizzjoni li għandha tittieħed f’isem l-Unjoni Ewropea fi ħdan il-Kumitat dwar l-Akkwisti Pubbliċi mill-Gvern dwar l-adeżjoni tal-Ukrajna fil-Ftehim dwar l-Akkwisti Pubbliċi mill-Gvern

               ANNESS

               TERMINI TAL-UE DWAR L-ADEŻJONI TAL-UKRAJNA MAL-GPA

               Mal-adeżjoni tal-Ukrajna għall-Ftehim dwar l-Akkwist Pubbliku, il-punt 2 tat-taqsima 2 (L-awtoritajiet kontraenti tal-Gvern Ċentrali tal-Istati Membri tal-UE) tal-Anness 1 tal-Appendiċi I tal-Unjoni Ewropea għandu jaqra kif ġej:

               " 2. Għall-oġġetti, servizzi, fornituri u provdituri ta' servizzi ta' Iżrael, tal-Montenegro, tar-Repubblika tal-Moldova, u tal-Ukrajna, l-akkwist mill-awtoritajiet kontraenti tal-gvern ċentrali li ġejjin."


|

52010PC0408

Proposta għal DEĊIŻJONI TAL-KUNSILL dwar l-iffirmar u l-applikazzjoni proviżorja ta' Protokoll tal-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina, min-naħa l-oħra, dwar Ftehim Qafas bejn l-Unjoni Ewropea u l-Ukraina dwar il-prinċipji ġenerali għall-parteċipazzjoni tal-Ukraina fil-programmi tal-Unjoni  /* KUMM/2010/0408 finali - NLE 2010/0219 */

	[pic] | KUMMISSJONI EWROPEA |Brussel 28.7.2010KUMM(2010)408 finali2010/0219 (NLE)Proposta għalDEĊIŻJONI TAL-KUNSILLdwar l-iffirmar u l-applikazzjoni proviżorja ta' Protokoll tal-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina, min-naħa l-oħra, dwar Ftehim Qafas bejn l-Unjoni Ewropea u l-Ukraina dwar il-prinċipji ġenerali għall-parteċipazzjoni tal-Ukraina fil-programmi tal-Unjoni(preżentata mill-Kummissjoni)MEMORANDUM TA’ SPJEGAZZJONIBħala parti mill-Politika Ewropea tal-Viċinat, il-ftuħ gradwali ta’ xi programmi u aġenziji tal-Unjoni għall-parteċipazzjoni tal-pajjiżi sħab tal-Politika Ewropea tal-Viċinat jirrappreżenta waħda minn bosta miżuri maħluqa biex jippromwovu r-riforma, il-modernizzazzjoni u t-tranżizzjoni tal-viċinat tal-Unjoni Ewropea. Dan l-aspett ta’ politika huwa deskritt fil-qosor fil-Komunikazzjoni tal-Kummissjoni “dwar l-approċċ ġenerali biex il-pajjiżi sħab tal-Politika Ewropea tal-Viċinat jkunu jistgħu jipparteċipaw fl-aġenziji Komunitarji u fil-programmi Komunitarji”[1].Il-Kunsill approva dan l-approċċ fil-5 ta’ Marzu 2007[2].Abbażi ta' dik il-Komunikazzjoni u dawk il-konklużjonijiet, il-Kunsill, fit-18 ta’ Ġunju 2007, ħareġ direttivi lill-Kummissjoni biex tinnegozja Ftehimiet Qafas mal-Alġerija, l-Armenja, l-Ażerbajġan, l-Eġittu, il-Ġeorġja, l-Iżrael, il-Ġordan, il-Libanu, il-Moldovja, il-Marokk, l-Awtorità tal-Palestina, it-Tuneżija u l-Ukraina, dwar il-prinċipji ġenerali għall-parteċipazzjoni tagħhom fil-programmi Komunitarji[3].Il-Kunsill Ewropew ta’ Ġunju 2007[4] afferma mill-ġdid l-importanza suprema tal-Politika Ewropea tal-Viċinat u approva Rapport dwar il-Progress mill-Presidenza[5] li tressaq fil-laqgħa tal-Kunsill tal-Affarijiet Ġenerali u tar-Relazzjonijiet Esterni (GAERC - General Affairs and External Relations Council) fit-18/19 ta’ Ġunju kif ukoll il-Konklużjonijiet tal-Kunsill relatati[6]. Dan ir-rapport fakkar id-Direttivi tal-Kunsill biex jiġu nnegozjati protokolli addizzjonali rilevanti, u biex l-Iżrael, il-Marokk u l-Ukraina jiġu identifikati bħala li x’aktarx ikunu l-ewwel pajjiżi sħab li se jibbenefikaw minn dawn il-miżuri. In-negozjati mal-Iżrael li ġew konklużi f’Settembru 2007 wasslu għall-iffirmar ta’ Protokoll f’April 2008[7] filwaqt li dawk mal-Marokk ġew konklużi.F'Ġunju 2007, ġie deċiż li jinbdew negozjati mal-Ukraina li ġew mitmuma għas-sodisfazjon tal-Kummissjoni. It-test tal-protokoll negozjat mal-Ukraina jinsab mehmuż.B’dan, il-Kummissjoni tressaq proposta għal Deċiżjoni tal-Kunsill dwar l-iffirmar u l-applikazzjoni proviżorja tal-Protokoll. Dan il-Protokoll fih Ftehim Qafas dwar il-prinċipji ġenerali għall-parteċipazzjoni tal-Ukraina fil-programmi tal-Unjoni. Fih stipulazzjonijiet standard li huma maħsuba li jiġu applikati għall-pajjiżi sħab kollha tal-PEV li magħhom għandhom jiġu konklużi dawn il-protokolli. It-test innegozjat jipprevedi wkoll li l-Partijiet għandhom japplikaw b’mod proviżorju d-dispożizzjonijiet tal-Protokoll mid-data meta jiġi ffirmat.Skont l-Artikolu 218(6) (a) tat-Trattat dwar il-Funzjonament tal-Unjoni Ewropea, il-Parlament Ewropew għandu jiġi mitlub biex jagħti l-kunsens tiegħu għall-konklużjoni ta’ dan il-ProtokollB'mod parallel, il-Kummissjoni tressaq proposta għal Deċiżjoni tal-Kunsill dwar il-konklużjoni tal-imsemmi Protokoll.Il-Kunsill huwa mistieden biex jadotta d-Deċiżjoni proposta li ġejja.2010/0219 (NLE)Proposta għalDEĊIŻJONI TAL-KUNSILLdwar l-iffirmar u l-applikazzjoni proviżorja ta' Protokoll tal-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina, min-naħa l-oħra, dwar Ftehim Qafas bejn l-Unjoni Ewropea u l-Ukraina dwar il-prinċipji ġenerali għall-parteċipazzjoni tal-Ukraina fil-programmi tal-UnjoniIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 19, 114, 168, 169, 172, 173 (3), 188, 192 u 352, flimkien mal-Artikolu 218(5) u t-tieni subparagrafu tal-Artikolu 218(8) tiegħu,Wara li kkunsidra l-proposta tal-Kummissjoni Ewropea,Billi:1.  Fit-18 ta’ Ġunju 2007 il-Kunsill awtorizza lill-Kummissjoni biex tinnegozja Protokoll għall-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina, min-naħa l-oħra, dwar Ftehim Qafas dwar il-prinċipji ġenerali għall-parteċipazzjoni tagħha fil-programmi tal-Unjoni (minn issa 'l quddiem "il-Partijiet").2.  Dawn n-negozjati ġew konklużi għas-sodisfazjon tal-Kummissjoni;3.  Bħala konsegwenza tad-dħul fis-seħħ tat-Trattat ta' Lisbona fl-1 ta' Diċembru 2009, l-Unjoni Ewropea ssostitwixxiet u ssuċċediet lill-Komunità Ewropea,4.  Soġġett għall-konklużjoni tiegħu aktar tard, il-Protokoll għandu jiġi ffirmat f’isem l-Unjoni u l-Istati Membri tagħha.5.  It-test tal-Protokoll negozjat mal-Ukraina jipprovdi, fl-Artikolu 10, għall-applikazzjoni provviżorja tal-Protokoll qabel id-dħul fis-seħħ tiegħu.ADOTTA DIN ID-DEĊIŻJONI:Artikolu 1Il-Kummissjoni hi b’dan awtorizzata biex tiffirma, f’isem l-Unjoni, il-Protokoll għall-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom min-naħa l-waħda, u l-Ukraina, min-naħa l-oħra, dwar Ftehim Qafas bejn l-Unjoni Ewropea u l-Ukraina dwar il-prinċipji ġenerali għall-parteċipazzjoni tal-Ukraina fil-programmi tal-Unjoni (minn issa 'l quddiem "il-Protokoll"). U biex taħtar il-persuni awtorizzati biex jipproċedu bl-iffirmar.It-test tal-Protokoll li għandu jiġi ffirmat huwa mehmuż ma’ din id-Deċiżjoni.Artikolu 2Dan il-Protokoll għandu jgħodd provviżorjament sa mid-data meta jiġi ffirmat, sakemm jiġi konkluż f’data aktar tard.Artikolu 3Din id-Deċiżjoni se tidhol fis-seħħ fil-jum tal-adozzjoni tagħha.Magħmul fi Brussell,Għall-KunsillIl-President  PROTOKOLLdwar il-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina, min-naħa l-oħra, dwar Ftehim Qafas bejn l-Unjoni Ewropea u l-Ukraina dwar il-prinċipji ġenerali għall-parteċipazzjoni tal-Ukraina fil-programmi tal-UnjoniL-UNJONI EWROPEA, minn hawn ’il quddiem imsejħa “l-Unjoni”,minn naħa,kif ukolll-Ukraina,min-naħa l-oħra,minn issa 'l quddiem "il-Partijiet"Billi:6.  L-Ukraina daħlet fi Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina min-naħa l-oħra, (minn issa 'l quddiem "il-Ftehim") fl-1 ta’ Marzu 1998 (Ġurnal Uffiċjali tal-Komunitajiet Ewropej L 49 tad-19 ta’ Frar 1998).7.  Il-Kunsill Ewropew ta’ Brussell tas-17/18 ta’ Ġunju 2004 laqa’ l-proposti tal-Kummissjoni għal Politika Ewropea tal-Viċinat (PEV) u aċċetta l-konklużjonijiet tal-Kunsill tal-14 ta’ Ġunju 2004.8.  Il-Kunsill, f’bosta okkażjonijiet oħrajn, ikkonkluda ripetutament favur din il-politika.9.  Il-Kunsill, fil-5 ta’ Marzu 2007, esprima appoġġ għall-approċċ ġenerali u globali deskritt fil-Komunikazzjoni tal-Kummissjoni tal-4 ta’ Diċembru 2006, COM (2006) 724 finali, sabiex l-isħab tal-Politika Ewropea tal-Viċinat jipparteċipaw fl-aġenzi Komunitarji u l-programmi Komunitarji fuq il-merti tagħhom u fejn hekk jippermettu l-bażijiet legali.10.  L-Ukraina esprimiet ix-xewqa li tipparteċipa f’għadd ta’ programmi tal-Unjoni.11.  It-termini u l-kondizzjonijiet speċifiċi, b'mod partikolari l-kontribuzzjoni finanzjarja u l-proċeduri ta’ rapportar u ta' evalwazzjoni, dwar il-parteċipazzjoni tal-Ukraina f’kull programm b’mod partikolari għandhom jiġu ddeterminati bi ftehim bejn il-Kummissjoni, li taġixxi f’isem l-Unjoni, u l-awtoritajiet kompetenti tal-Ukraina,FTIEHMU KIF ĠEJ:Artikolu 1L-Ukraina għandha titħalla tipparteċipa fil-programmi tal-Unjoni attwali u futuri kollha miftuħa għall-parteċipazzjoni tal-Ukraina skont id-dispożizzjonijiet rilevanti li jadottaw dawn il-programmi.Artikolu 2L-Ukraina għandha tikkontribwixxi finanzjarjament għall-baġit ġenerali tal-Unjoni Ewropea li jikkorrispondi għall-programmi speċifiċi li fihom tipparteċipa l-Ukraina.Artikolu 3Ir-rappreżentanti tal-Ukraina għandhom jitħallew jieħdu sehem, bħala osservaturi u għall-punti li jikkonċernaw lill-Ukraina, fil-kumitati tal-ġestjoni responsabbli li jimmonitorjaw il-programmi li l-Ukraina tikkontribwixxi finanzjarjament għalihom.Artikolu 4Proġetti u inizjattivi mressqa minn parteċipanti mill-Ukraina għandhom, kemm jista’ jkun, ikunu suġġetti għall-istess kondizzjonijiet, regoli u proċeduri li għandhom x’jaqsmu mal-programmi kkonċernati kif huma applikati lill-Istati Membri.Artikolu 5It-termini u l-kondizzjonijiet speċifiċi dwar il-parteċipazzjoni tal-Ukraina f’kull wieħed mill-programmi, b’mod partikolari l-kontribuzzjoni finanzjarja pagabbli u l-proċeduri tar-rapportar u tal-evalwazzjoni, għandhom ikunu ddeterminati bi ftehim bejn il-Kummissjoni, li taġixxi f’isem l-Unjoni, u l-awtoritajiet kompetenti tal-Ukraina (Memorandum ta’ Fehim).Jekk l-Ukraina tapplika għall-assistenza esterna tal-Unjoni biex tipparteċipa fi programm partikolari tal-Unjoni abbażi l-Artikolu 3 tar-Regolament (KE) Nru 1638/2006 tal-Parlament Ewropew u tal-Kunsill tal-24 ta' Ottubru 2006 li jistabbilixxi dispożizzjonijiet ġenerali għat-twaqqif ta' Strument Ewropew ta' Viċinat u Sħubija jew skont kwalunkwe Regolament simili li jipprovdi għall-assistenza esterna tal-Unjoni lill-Ukraina għandha tiġi adottata fil-ġejjieni, il-kondizzjonijiet li jirregolaw l-użu mill-Ukraina tal-assistenza esterna tal-Unjoni għandhom jiġu ddeterminati minn ftehim dwar l-iffinanzjar, b’mod partikolari jiġi rispettat l-Artikolu 20 tar-Regolament (KE) Nru 1638/2006.Artikolu 6Kull Memorandum ta’ Ftehim konkluż skont l-Artikolu 5, għandu jistipula, skont ir-Regolament tal-Kunsill (KE, Eurotom) Nru 1605/2002 tal-25 ta' Gunju 2002 rigward ir-Regolament Finanazjarju applikabbli ghall-bagit generali tal-Komunitajiet Ewropej, li l-kontroll jew verifika finanzjarja jew verifikazzjonijiet oħra, inklużi investigazzjonijiet amministrattivi se jitwettqu minn, jew taħt l-awtorità tal-Kummissjoni Ewropea, tal-Uffiċċju Ewropew Kontra l-Frodi u tal-Qorti tal-Awdituri.Għandhom isiru dispożizzjonijiet dettaljati dwar kontroll u verifika finanzjarja, miżuri amministrattivi, penali u rkupru li jippermettu lill-Kummissjoni Ewropea, l-Uffiċċju Ewropew Kontra l-Frodi u l-Qorti tal-Awdituri li jiġu mogħtija setgħat li jkunu ekwivalenti għas-setgħat tagħhom rigward il-benefiċjarji jew il-kuntratturi stabbiliti fl-Unjoni.Artikolu 7Il-Protokoll attwali li jirrigwarda Ftehim Qafas għandu japplika għall-perjodu li matulu l-Ftehim ta’ Sħubija u ta’ Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina min-naħa l-oħra, ikun fis-seħħ.Dan il-Protokoll għandu jiġi ffirmat u approvat mill-Partijiet skont il-proċeduri rispettivi tagħhom.Kull Parti Kontraenti tista’ tiddenunzja dan il-Protokoll b’notifika bil-miktub lill-Parti Kontraenti l-oħra. Dan il-Protokoll għandu jintemm sitt xhur wara d-data ta’ din in-notifika.It-tmiem tal-Protokoll li jiġi wara d-denunzja minn kwalunkwe waħda mill-partijiet m'għandu jkollu l-ebda influwenza dwar l-ispezzjonijiet u kontrolli li għandhom jitwettqu taħt id-dispożizzjonijiet stipulati fl-Artikoli 5 u 6 fejn xieraq.Artikolu 8Mhux aktar tard minn tliet snin wara d-dħul fis-seħħ ta’ dan il-Protokoll, u wara kull tliet snin sussegwenti, iż-żewġ Partijiet Kontraenti jistgħu jirrevedu l-implimentazzjoni ta’ dan il-Protokoll abbażi tal-parteċipazzjoni effettiva tal-Ukraina fi programmi tal-Unjoni.Artikolu 9Dan il-Protokoll għandu jgħodd, min-naħa l-waħda, għat-territorji li fihom it-Trattat dwar il-Funzjonament tal-Unjoni Ewropea jiġi applikat u taħt il-kondizzjonijiet stipulati f’dan it-Trattat, u, min-naħa l-oħra, għat-territorju tal-Ukraina.Artikolu 10Dan il-Protokoll għandu jidħol fis-seħħ fl-ewwel jum tax-xahar wara d-data li fihom il-Partijiet jinnotifikaw lil xulxin permezz ta’ mezzi diplomatiċi dwar it-tlestija tal-proċeduri tagħhom meħtieġa biex jidħol fis-seħħ.Sakemm jidħol fis-seħħ, il-Partijiet jaqblu li, irrispettivament mit-tlestija tal-proċeduri interni tagħhom, għandhom japplikaw b’mod proviżorju d-dispożizzjonijiet ta’ dan il-Protokoll mid-data meta jiġi ffirmat, sakemm jiġi konkluż f’data aktar tard.Artikolu 11Dan il-Protokoll għandu jifforma parti integrali tal-Ftehim.Artikolu 12Dan il-Protokoll għandu jitfassal f’żewġ kopji fl-ilsna uffiċjali tal-Partijiet, kull wieħed minn dawn it-testi huwa awtentiku indaqs.Magħmul fi Brussell, din…il-ġurnata tal-…fis-sena…Għall-Gvern tal-UkrainaGħall-Unjoni Ewropea [1] COM(2006) 724 finali tal-4 ta’ Diċembru 2006;[2] Il-Konklużjonijiet ta’ GAERC tal-5 ta’ Marzu 2007;[3] Id-Deċiżjoni tal-Kunsill (ristretta) li tawtorizza lill-Kummissjoni tinnegozja l-Protokolli […], Dok 10412/07;[4] Il-Konklużjonijiet tal-Presidenza – Brussell, 21/22 ta’ Ġunju 2007, Dok 11177/07;[5] Ir-Rapport ta' Progress mill-Presidenza dwar it-“Tisħiħ tal-Politika Ewropea tal-Viċinat”, Dok 10874/07.[6] Il-Konklużjonijiet dwar it-Tisħiħ tal-Politika Ewropea tal-Viċinat, adottati mill-Kunsill (Affarijiet Ġenerali u Relazzjonijiet Esterni) fit-18 ta’ Ġunju 2007, Dok 11016/07.[7] ĠUUE L129/40-43 tas-17.5.2008.


               IL-KUMMISSJONI EWROPEA
            Brussell, 5.8.2015
            COM(2015) 390 final
            2015/0170(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed f'isem l-Unjoni Ewropea fil-Kumitat ta' Assoċjazzjoni fil-konfigurazzjoni tal-Kummerċ stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa waħda, u r-Repubblika tal-Moldova, fuq in-naħa l-oħra

               MEMORANDUM TA' SPJEGAZZJONI

               1.KUNTEST TAL-PROPOSTA

               Ir-raġunijiet għall-proposta u l-objettivi tagħha

               Il-proposta mehmuża tikkostitwixxi l-istrument legali tal-Unjoni sabiex tiġi stabbilita l-pożizzjoni li għandha tiġi adottata għan-nom tagħha f'korp imwaqqaf permezz ta' ftehim ta' assoċjazzjoni bejn l-Unjoni u pajjiż terz. B'mod partikolari, hija tirrigwarda l-implimentazzjoni tal-Ftehim ta ' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa waħda, u r-Repubblika tal-Moldova, fuq in-naħa l-oħra ("il-Ftehim").

               Il-Ftehim ta' Assoċjazzjoni ġie ffirmat fis-27 ta' Ġunju 2014, u beda jiġi applikat b'mod proviżorju, sakemm issir ir-ratifika mill-Istati Membri, mill-1 ta' Settembru 2014. Id-Deċiżjoni tal-Kunsill 2014/492/UE tas-16 ta' Ġunju 2014
                  1
                approvat l-iffirmar tal-Ftehim, f'isem l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, u l-applikazzjoni proviżorja ta' ċerti dispożizzjonijiet tiegħu.

               Il-Ftehim stabbilixxa l-Kumitat ta' Assoċjazzjoni fil-konfigurazzjoni tal-Kummerċ, li jwettaq monitoraġġ tal-implimentazzjoni tat-Titolu V (Kummerċ u Kwistjonijiet relatati mal-Kummerċ) ta' dan il-Ftehim u jsolvi kwistjonijiet relatati. Dan il-Kumitat għandu jistabbilixxi lista ta' arbitri sabiex jiġi żgurat il-funzjonament xieraq tal-mekkaniżmu għas-soluzzjoni tat-tilwim, kif stipulat fl-Artikolu 404 tal-Ftehim.

               Konsistenza ma' dispożizzjonijiet ta' politika eżistenti fil-qasam ta' politika

               Din il-proposta timplimenta l-politika kummerċjali komuni tal-Unjoni lejn pajjiż Sieħeb tal-Lvant, abbażi tad-dispożizzjonijiet tal-Ftehim ta' Assoċjazzjoni msemmi hawn fuq. Hija għandha l-għan li tistabbilixxi l-istrumenti istituzzjonali meħtieġa sabiex l-Unjoni u r-Repubblika tal-Moldova jindirizzaw b'mod effettiv it-tilwim bilaterali dwar l-applikazzjoni u l-interpretazzjoni ta' dan il-Ftehim. Dan huwa konsistenti mal-approċċ tal-Unjoni għal dixxiplini tas-soluzzjoni tat-tilwim innegozjati jew implimentati fil-ftehimiet ta' kummerċ ħieles ma' sħab kummerċjali oħra.

               Konsistenza mal-politiki l-oħrajn tal-Unjoni

               Din il-proposta hija konsistenti u tikkumplementa l-politiki esterni l-oħra tal-Unjoni, b'mod partikolari l-Politika Ewropea tal-Viċinat u l-politika ta' koperazzjoni għall-iżvilupp fir-rigward tar-Repubblika tal-Moldova.

               2.Bażi ġuridika, sussidjarjetà u proporzjonalità

               Bażi ġuridika

               Il-bażi ġuridika li tistabbilixxi l-pożizzjoni tal-Unjoni li għandha tittieħed fil-kumitati stabbiliti permezz tal-Ftehim bejn l-UE u r-Repubblika tal-Moldova hija t-Trattat dwar il-Funzjonament tal-Unjoni Ewropea (it-"TFUE"), u b'mod partikolari l-Artikolu 207(4) flimkien mal-Artikolu 218(9) tiegħu.

               Sussidjarjetà (għal kompetenza mhux esklużiva)

               Il-politika kummerċjali komuni, f'konformità mal-Artikolu 3 tat-TFUE, hija definita bħala kompetenza esklużiva tal-Unjoni. Għalhekk, il-prinċipju tas-sussidjarjetà ma japplikax.

               Proporzjonalità

               Din il-proposta hi meħtieġa sabiex jiġu implimentati l-impenji internazzjonali tal-Unjoni stipulati fil-Ftehim mar-Repubblika tal-Moldova.

               Għażla tal-istrument

               Din il-proposta hi skont l-Artikolu 218(9) TFUE, li jipprevedi l-adozzjoni ta' Deċiżjonijiet mill-Kunsill. Ma jeżisti l-ebda strument legali ieħor li jista' jintuża sabiex jintlaħaq l-għan espress f'din il-proposta.

               3.RIŻULTATI TAL-EVALWAZZJONIJIET EX POST, KONSULTAZZJONIJIET MAL-PARTIJIET IKKONĊERNATI U VALUTAZZJONIJIET TAL-IMPATT

               Evalwazzjonijiet ex-post/kontrolli tal-idoneità tal-leġiżlazzjoni eżistenti

                  Mhux applikabbli.

               Konsultazzjonijiet mal-partijiet ikkonċernati

               Il-konsultazzjonijiet mal-partijiet ikkonċernati mhumiex applikabbli għal din il-proposta.

               Ġbir u użu ta' għarfien espert

                  Il-Kummissjoni ħadet kont tal-informazzjoni pprovduta mill-Istati Membri f'dawn l-aħħar snin fir-rigward ta' ċittadini tal-Unjoni li huma adatti u kkwalifikati li jwettqu arbitraġġ f'tilwim imressaq skont il-ftehimiet kummerċjali tal-Unjoni.

               Valutazzjoni tal-impatt

                  Il-proposta tikkonċerna l-implimentazzjoni ta' aspetti istituzzjonali tal-Ftehim ta' Assoċjazzjoni bejn l-Unjoni u r-Repubblika tal-Moldova, u b'mod partikolari t-Titolu V tiegħu dwar il-Kummerċ u kwistjonijiet relatati mal-kummerċ. Il-proposta ma għandha l-ebda impatt fuq il-politika ekonomika, soċjali jew ambjentali tal-Unjoni. Il-Ftehim ta' Assoċjazzjoni ġie applikat proviżorjament mill-1 ta' Settembru 2014, u l-implimentazzjoni tiegħu tinsab fi stadju bikri ħafna.

               Idoneità u simplifikazzjoni regolatorji

                  Il-Ftehim ta' Assoċjazzjoni bejn l-Unjoni Ewropea u r-Repubblika tal-Moldova mhuwiex soġġett għal proċeduri ta' REFIT; dan ma jimplikax spejjeż għall-SMEs; u ma jqajjem l-ebda kwistjoni mil-lat tal-ambjent diġitali.

               Drittijiet fundamentali

               Il-proposta ma għandha l-ebda konsegwenza fuq il-protezzjoni tad-drittijiet fundamentali.

               4.IMPLIKAZZJONIJIET BAĠITARJI

                  Mhux applikabbli.

               5.ELEMENTI OĦRAJN

               Pjanijiet ta' implimentazzjoni u arranġamenti ta' monitoraġġ, evalwazzjoni u rappurtar

                  L-implimentazzjoni tal-Ftehim ta' Assoċjazzjoni hija rieżaminata regolarment mill-Kunsill ta' Assoċjazzjoni UE-Repubblika tal-Moldova. Il-Kummissjoni Ewropea impenjat ruħha wkoll li tirrapporta lill-Parlament Ewropew kull sena dwar l-implimentazzjoni tat-Titolu V (Kummerċ u kwistjonijiet relatati mal-kummerċ) ta' dan il-Ftehim, inkluż dwar l-elementi inklużi f'din il-proposta.

               Dokumenti ta' spjegazzjoni (għad-Direttivi)

                  Mhux applikabbli.

               Spjegazzjoni dettaljata tad-dispożizzjonijiet speċifiċi tal-proposta

                  Il-proposta għandha l-għan li tadotta pożizzjoni tal-Unjoni f'dak li għandu x'jaqsam mal-implimentazzjoni tal-parti kummerċjali tal-Ftehim bejn l-Unjoni u r-Repubblika tal-Moldova. It-Titolu V (Kummerċ u kwistjonijiet relatati mal-kummerċ) ta' dak il-Ftehim, li jinkludi l-Kapitolu 14 (Soluzzjoni tat-Tilwim) li jistipula mekkaniżmu għas-soluzzjoni ta' tilwim relatat mal-kummerċ bejn il-partijiet tal-Ftehim, rigward l-applikazzjoni jew l-interpretazzjoni tal-parti kummerċjali ta' dak il-Ftehim. Il-proċedura ta' arbitraġġ stabbilita fil-Kapitolu 14 tistipula li l-Parti li tkun qed tagħmel l-ilment tista' titlob it-twaqqif ta' bord ta' arbitraġġ biex isolvi tilwima bilaterali. L-Artikolu 404 tal-Ftehim jistabbilixxi r-regoli għall-kompożizzjoni tal-bord. Il-Ftehim jipprevedi l-istabbiliment ta' lista ta' persuni kkwalifikati li jistgħu jservu bħala arbitri. Għaldaqstant, abbozz ta' lista ta' arbitri li huma lesti u kapaċi biex iservu fuq il-bord tal-arbitraġġ ġie diskuss mal-Gvern tar-Repubblika tal-Moldova, li jipprovdi għal ħames arbitri kandidati mill-Unjoni, ħames arbitri kandidati mir-Repubblika tal-Moldova u ħames ċittadini ta' pajjiżi terzi li jistgħu jservu bħala presidenti ta' bord tal-arbitraġġ. Il-lista għandha tintuża f'każijiet meta jkun meħtieġ li jiġi stabbilit bord tal-arbitraġġ.

               2015/0170 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed f'isem l-Unjoni Ewropea fil-Kumitat ta' Assoċjazzjoni fil-konfigurazzjoni tal-Kummerċ stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa waħda, u r-Repubblika tal-Moldova, fuq in-naħa l-oħra

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel paragrafu tal-Artikolu 207(4), flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)L-Artikolu 464(3) u (4) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra ("il-Ftehim"), jistipula l-applikazzjoni proviżorja ta' parti mill-Ftehim, kif speċifikat mill-Unjoni.

               (2)L-Artikolu 3 tad-Deċiżjoni tal-Kunsill 2014/492/UE
                  2
                jispeċifika d-dispożizzjonijiet tal-Ftehim li jridu jiġu applikati b'mod proviżorju, inklużi d-dispożizzjonijiet dwar l-istabbiliment u l-funzjonament tal-Kumitat ta' Assoċjazzjoni fil-konfigurazzjoni tal-Kummerċ u dwar is-soluzzjoni tat-tilwim. F'konformità mal-Artikolu 464(4) tal-Ftehim, l-applikazzjoni proviżorja ta' dawn id-dispożizzjonijiet hija effettiva mill-1 ta' Settembru 2014.

               (3)L-Artikolu 404(1) tal-Ftehim jistabbilixxi li l-Kumitat ta' Assoċjazzjoni fil-konfigurazzjoni tal-Kummerċ, kif stabbilit fl-Artikolu 438(4) tal-Ftehim, għandu jaqbel dwar lista ta' individwi sabiex iservu bħala arbitri fil-proċeduri ta' soluzzjoni tat-tilwim fi żmien sitt xhur mill-bidu tal-applikazzjoni proviżorja tal-Ftehim, f’konformità mal-Artikolu 464(5) tal-Ftehim.

               (4)Skont l-Artikolu 404(1) tal-Ftehim, abbozz ta' lista ta' arbitri biex iservu fuq il-bord tal-arbitraġġ ġie diskuss mal-Gvern tar-Repubblika tal-Moldova, li jipprovdi għal ħames arbitri kandidati mill-Unjoni, ħames arbitri kandidati mir-Repubblika tal-Moldova u ħames ċittadini ta' pajjiżi terzi li jistgħu jservu bħala presidenti ta' bord tal-arbitraġġ.

               (5)Huwa għalhekk xieraq li tiġi stabbilita l-pożizzjoni li għandha tiġi adottata f'isem l-Unjoni fil-Kumitat ta' Assoċjazzjoni fil-Konfigurazzjoni tal-kummerċ f'dak li għandu x'jaqsam mal-lista ta' individwi biex iservu bħala arbitri fis-soluzzjoni tat-tilwim,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f'isem l-Unjoni fil-Kumitat ta' Assoċjazzjoni fil-Konfigurazzjoni tal-kummerċ fir-rigward tal-adozzjoni tal-lista ta' individwi sabiex iservu bħala arbitri fil-proċeduri tas-soluzzjoni tat-tilwim tkun ibbażata fuq l-abbozz ta' Deċiżjoni ta' dak il-Kumitat mehmuż ma' din id-Deċiżjoni.

               Bidliet żgħar fl-abbozz ta' Deċiżjoni jistgħu jiġu maqbula mir-rappreżentanti tal-Unjoni fil-Kumitat ta' Assoċjazzjoni fil-Konfigurazzjoni tal-kummerċ mingħajr deċiżjoni ulterjuri tal-Kunsill.

               Artikolu 2

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 260, 30.8.2014, p. 1.

                     (2)
                  Id-Deċiżjoni tal-Kunsill 2014/492/UE tas-16 ta' Ġunju 2014 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra (ĠU L 260, 30.8.2014, p. 1).

    ---documentbreak---

               IL-KUMMISSJONI EWROPEA
            Brussell, 5.8.2015
            COM(2015) 390 final
            ANNESSI
            ta' [...]
            Proposta għal Deċiżjoni tal-Kunsill
            dwar il-pożizzjoni li għandha tittieħed f'isem l-Unjoni Ewropea fil-Kumitat ta' Assoċjazzjoni fil-konfigurazzjoni tal-Kummerċ stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa waħda, u r-Repubblika tal-Moldova, fuq in-naħa l-oħra

               Abbozz

               Id-Deċiżjoni Nru 1/2015 tal-Kumitat ta' Assoċjazzjoni tal-UE-ir-REPUBBLIKA TAL-MOLDOVA fil-konfigurazzjoni tal-Kummerċ

               tal- …2015

               dwar l-istabbiliment tal-lista ta' arbitri msemmija fl-Artikolu 404(1) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa waħda, u r-Repubblika tal-Moldova, fuq in-naħa l-oħra

               IL-KUMITAT TA' Assoċjazzjoni FIL-KONFIGURAZZJONI TAL-KUMMERĊ,

               Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra, iffirmat fi Brussell fis-27 ta' Ġunju 2014, u b'mod partikolari l-Artikolu 404(1) tiegħu,

               Billi:

               (1)Skont l-Artikolu 464 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra ("il-Ftehim"), partijiet mill-Ftehim, inklużi d-dispożizzjonijiet dwar l-istabbiliment tal-lista tal-arbitri, huma applikati proviżorjament mill-1 ta' Settembru 2014.

               (2)Skont l-Artikolu 404(1) tal-Ftehim, il-Kumitat ta' Assoċjazzjoni fil-konfigurazzjoni tal-Kummerċ, kif stabbilit fl-Artikolu 438(4) ta' dan il-Ftehim, għandu jistabbilixxi lista ta' 15-il individwu biex iservu ta' arbitri,

               ADOTTA DIN ID-DEĊIŻJONI:

               Artikolu 1

               Il-listi tal-individwi li jistgħu jservu ta' arbitri għall-finijiet tal-Artikolu 404(1) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra, huma stabbiliti fl-Anness ta' din id-Deċiżjoni.

               Artikolu 2

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi …, ….

                        Għall-Kumitat ta' Assoċjazzjoni

                        Fil-konfigurazzjoni tal-Kummerċ

                        Il-President

               ANNESS

               IL-LISTA TA' ARBITRI MSEMMIJA FL-ARTIKOLU 404(1) TAL-FTEHIM

               L-arbitri proposti mir-Repubblika tal-Moldova

               1.Sergiu BĂIEŞU

               2.Eduard SERBENCO

               3.Lilia GRIBINCEA

               4.Octavian CAZAC

               5.Mihail BURUIANĂ

               L-arbitri proposti mill-Unjoni Ewropea

               1.Claus–Dieter EHLERMANN

               2.Giorgio SACERDOTI

               3.Jacques BOURGEOIS

               4.Pieter Jan KUIJPER

               5.Ramon TORRENT

               Presidenti

               1.David UNTERHALTER (L-Afrika t'Isfel)

               2.Merit JANOW (L-Istati Uniti)

               3.
                     William DAVEY (L-Istati Uniti)

               4.
                     Leora BLUMBERG (L-Afrika t'Isfel)

               5.
                     Helge SELAND (In-Norveġja)


               IL-KUMMISSJONI EWROPEA
            Brussell, 8.5.2017
            COM(2017) 214 final
            2017/0091(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tiġi adottata, f’isem l-Unjoni Ewropea, fil-Laqgħa tal-partijiet tal-Ftehim tas-Sajd fin-Nofsinhar tal-Oċean Indjan (l-SIOFA) u li tħassar id-Deċiżjoni 14404/12

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

               Bid-Deċiżjoni tal-Kunsill 2008/780/KE
                  1
               , l-Unjoni approvat il-Ftehim dwar is-Sajd fin-Nofsinhar tal-Oċean Indjan (il-Ftehim), li waqqfet il-Laqgħa tal-Partijiet għall-Ftehim dwar is-Sajd fin-Nofsinhar tal-Oċean Indjan (l-SIOFA). Fi ħdan l-SIOFA, il-Laqgħa tal-Partijiet hija responsabbli għall-adozzjoni tal-miżuri mfassla biex jiżguraw il-konservazzjoni fit-tul u l-użu sostenibbli tar-riżorsi tas-sajd fiż-Żona tal-SIOFA u għas-salvagwardja tal-ekosistemi marini li fihom iseħħu dawn ir-riżorsi. Tali miżuri jistgħu jsiru vinkolanti għall-Unjoni.

               Il-pożizzjoni li għandha tiġi adottata f’isem l-Unjoni fl-Organizzazzjonijiet Reġjonali tal-Ġestjoni tas-Sajd (RFMOs) hija attwalment stabbilita skont approċċ fuq żewġ livelli. Deċiżjoni tal-Kunsill tistipula l-prinċipji ta’ gwida u l-orjentazzjonijiet tal-pożizzjoni tal-Unjoni fuq bażi pluriennali, filwaqt li minn hemm ’il quddiem tiġi aġġustata għal kull Laqgħa annwali tal-Partijiet permezz ta’ dokumenti informali tal-Kummissjoni li jridu jiġu diskussi fil-Grupp ta’ Ħidma tal-Kunsill.

               Fir-rigward tal-Laqgħa tal-Partijiet tal-SIOFA, id-Deċiżjoni tal-Kunsill 14404/12 tal-5 ta’ Ottubru 2012 tipprevedi rieżami tal-pożizzjoni tal-Unjoni qabel il-laqgħa annwali tal-2017. Għalhekk, din il-proposta għandha l-għan li tistabbilixxi l-pożizzjoni tal-Unjoni fi ħdan l-SIOFA għall-perjodu 2017-2021 u b’hekk tieħu post id-Deċiżjoni tal-Kunsill 14404/12 tal-5 ta’ Ottubru 2012 li qed tkopri l-perjodu 2012-2016.

               •Konsistenza mad-dispożizzjonijiet eżistenti fil-qasam ta’ politika

               Din ir-reviżjoni għandha l-għan li tinkorpora l-prinċipji u l-orjentazzjonijiet tal-Politika Komuni tas-Sajd (il-PKS) il-ġdida kif stabbiliti fir-Regolament (UE) Nru 1380/2013 tal-Parlament Ewropew u tal-Kunsill
                  2
               , filwaqt li tqis ukoll l-objettivi tal-Komunikazzjoni mill-Kummissjoni dwar id-dimensjoni esterna tal-PKS
                  3
               . Barra minn hekk, il-pożizzjoni tal-Unjoni ġiet aġġustata skont it-Trattat ta’ Lisbona.

               Il-pożizzjoni li ġejja fiha prinċipji u orjentazzjonijiet ġenerali, u safejn meħtieġ l-ispeċifiċitajiet tal-SIOFA, kif inhu l-każ fil-pożizzjoni attwali. Barra minn hekk, il-proċess standard għall-ispeċifikazzjoni minn sena għal sena tal-pożizzjoni tal-Unjoni ġie inkorporat kif mitlub mill-Istati Membri.

               •Konsistenza ma’ politiki oħra tal-Unjoni

                  Mhux applikabbli

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Id-Deċiżjoni li ġejja hija bbażata fuq it-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2), flimkien mal-Artikolu 218(9) li jistipula li l-Kunsill, fuq proposta mill-Kummissjoni, għandu jadotta deċiżjoni li tistabbilixxi l-pożizzjonijiet li għandhom jiġu adottati f’isem l-Unjoni f’korp imwaqqaf permezz ta’ ftehim, meta dak il-korp jissejjaħ biex jadotta atti li jkollhom effetti legali. Dan għandu japplika għall-pożizzjoni li għandha tiġi adottata mill-Kummissjoni, f’isem l-Unjoni, fil-Laqgħa tal-Partijiet tal-SIOFA.

               Ir-Regolament (UE) Nru 1380/2013 tal-Parlament Ewropew u tal-Kunsill huwa l-bażi ġuridika li tistabbilixxi l-prinċipji li għandhom jiġu riflessi f’din il-pożizzjoni.

               Id-Deċiżjoni li ġejja għandha tissostitwixxi d-Deċiżjoni tal-Kunsill 14404/12 li qed tkopri l-perjodu 2012-2016, u għandha tkopri l-perjodu 2017-2021.

               •Sussidjarjetà (għall-kompetenza mhux esklużiva)

                  Mhux applikabbli

               •Proporzjonalità

                  Mhux applikabbli

               •Għażla tal-istrument

               Skont l-Artikolu 218(9) tat-Trattat dwar il-Funzjonament tal-Unjoni Ewropea, il-pożizzjoni li għandha tiġi adottata f’isem l-Unjoni fl-Organizzazzjonijiet Reġjonali tal-Ġestjoni tas-Sajd (RFMOs) meta jissejħu biex jadottaw atti li jkollhom effetti legali, bl-eċċezzjoni ta’ atti li jissupplimentaw jew li jemendaw il-qafas istituzzjonali tagħhom, għandha tiġi adottata permezz ta’ Deċiżjoni tal-Kunsill, fuq proposta mill-Kummissjoni.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

                  Mhux applikabbli

               •Konsultazzjonijiet mal-partijiet ikkonċernati

                  Mhux applikabbli

               •Ġbir u użu tal-kompetenzi

                  Mhux applikabbli

               •Valutazzjoni tal-impatt

                  Mhux applikabbli

               •Idoneità regolatorja u simplifikazzjoni

                  Mhux applikabbli

               •Drittijiet fundamentali

                  Mhux applikabbli

               4.IMPLIKAZZJONIJIET GĦALL-BAĠIT

                  Mhux applikabbli

               5.ELEMENTI OĦRA

               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar

                  Mhux applikabbli

               •Dokumenti ta’ spjegazzjoni (għad-direttivi)

                  Mhux applikabbli

               •Spjegazzjoni fid-dettall tad-dispożizzjonijiet speċifiċi tal-proposta

                  Mhux applikabbli

               2017/0091 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tiġi adottata, f’isem l-Unjoni Ewropea, fil-Laqgħa tal-partijiet tal-Ftehim tas-Sajd fin-Nofsinhar tal-Oċean Indjan (l-SIOFA) u li tħassar id-Deċiżjoni 14404/12

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2) flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)L-Artikolu 38 tat-Trattat dwar il-Funzjonament tal-Unjoni Ewropea, flimkien mal-Artikolu 39(1)(d) tiegħu, jipprevedi li wieħed mill-objettivi tal-Politika Komuni tas-Sajd huwa li tiġi żgurata d-disponibbiltà tal-provvisti.

               (2)L-Artikolu 2 tar-Regolament (UE) Nru 1380/2013 tal-Parlament Ewropew u tal-Kunsill
                  4
                jipprevedi li l-Politika Komuni tas-Sajd għandha tiżgura li l-attivitajiet tas-sajd u tal-akkwakultura jkunu ambjentalment sostenibbli fuq terminu twil u li huma ġestiti b’mod li huwa konsistenti mal-objettivi li jinkisbu benefiċċji ekonomiċi, soċjali u tal-impjieg, u li jikkontribwixxu għad-disponibbiltà tal-provvisti tal-ikel. Dan jipprevedi wkoll li l-Politika Komuni tas-Sajd għandha tapplika l-approċċ prekawzjonarju għall-ġestjoni tas-sajd, u għandha tfittex li tiżgura li l-isfruttament ta’ riżorsi bijoloġiċi ħajjin tal-baħar jirripristina l-popolazzjoni tal-ispeċijiet mistada u jżommhom ’il fuq minn livelli li jistgħu jipproduċu r-rendiment massimu sostenibbli. Dan jipprevedi wkoll li l-Unjoni għandha timmira li tieħu miżuri ta’ ġestjoni u ta’ konservazzjoni bbażati fuq l-aqwa pariri xjentifiċi disponibbli, li jkunu promossi l-metodi tas-sajd li jikkontribwixxu għal sajd aktar selettiv u l-evitar u t-tnaqqis, safejn hu possibbli, ta’ qabdiet mhux mixtieqa, li s-sajd isir b’impatt żgħir fuq l-ekosistema marina u r-riżorsi tas-sajd u li gradwalment jinqered il-qbid skartat. Barra minn hekk, l-Artikolu 28 tar-Regolament (UE) Nru 1380/2013 jipprevedi speċifikament li dawn il-prinċipji għandhom jiġu applikati mill-Unjoni fil-politika esterna tagħha.

               (3)Bid-Deċiżjoni tal-Kunsill 2008/780/KE
                  5
               , l-Unjoni kkonkludiet il-Ftehim dwar is-Sajd fin-Nofsinhar tal-Oċean Indjan (l-SIOFA). Il-Laqgħa tal-Partijiet tal-SIOFA hija responsabbli għall-adozzjoni tal-miżuri mfassla biex jiżguraw il-konservazzjoni fit-tul u l-użu sostenibbli tar-riżorsi tas-sajd fiż-Żona tal-SIOFA permezz tal-applikazzjoni tal-approċċ prekawzjonarju u approċċ ta’ ekosistema għall-ġestjoni tas-sajd, u, permezz ta’ dan, għas-salvagwardja tal-ekosistemi marini li fihom iseħħu dawn ir-riżorsi. Tali miżuri għandhom isiru vinkolanti għall-Unjoni.

               (4)Fil-5 ta’ Ottubru 2012, il-Kunsill adotta d-Deċiżjoni 14404/12 dwar l-istabbiliment tal-pożizzjoni tal-Unjoni li għandha tiġi adottata fil-qafas tal-Ftehim tas-Sajd fin-Nofsinhar ta’ l-Oċean Indjan (l-SIOFA).

               (5)Id-Deċiżjoni 14404/12 tipprevedi li l-pożizzjoni stabbilita fiha għandha tiġi rieżaminata, l-aktar tard, għal-Laqgħa tal-Partijiet tal-SIOFA fl-2017. Għalhekk huwa xieraq li titħassar id-Deċiżjoni 14404/12 u li tiġi sostitwita b’Deċiżjoni ġdida.

               (6)Fid-dawl tan-natura li qed tevolvi tar-riżorsi tas-sajd fiż-Żona tal-SIOFA u l-ħtieġa sussegwenti li l-pożizzjoni tal-Unjoni tqis żviluppi ġodda, inkluż informazzjoni statistika, bijoloġika u ta’ natura oħra ġdida mressqa qabel jew matul il-Laqgħa annwali tal-Partijiet, għandhom jiġu stabbiliti proċeduri, f’konformità mal-prinċipji ta’ koperazzjoni leali bejn l-istituzzjonijiet tal-Unjoni imnaqqxin fl-Artikolu 13(2) tat-TUE, għall-ispeċifikazzjoni minn sena għal sena tal-pożizzjoni tal-Unjoni.

               (7)Il-Kummissjoni, f’konformità mal-Artikoli 218 u 3(1) tat-TFUE, tirrappreżenta l-UE fil-Laqgħa annwali tal-Partijiet għall-SIOFA. Għalhekk, din id-Deċiżjoni hija indirizzata lill-Kummissjoni.

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed mill-Unjoni Ewropea fil-Laqgħa annwali tal-Partijiet tal-SIOFA, meta dak il-korp jissejjaħ biex jadotta deċiżjonijiet li jkollhom effetti legali, hija stabbilita fl-Anness I.

               Artikolu 2

               L-ispeċifikazzjoni minn sena għal sena tal-pożizzjoni tal-Unjoni li għandha tittieħed fil-Laqgħa annwali tal-Partijiet tal-SIOFA għandha tiġi stabbilita f’konformità mal-Anness II.

               Artikolu 3

               Il-pożizzjoni tal-Unjoni stipulata fl-Anness I għandha tiġi vvalutata u, fejn xieraq, riveduta mill-Kunsill fuq proposta mill-Kummissjoni, l-aktar tard, għal-Laqgħa annwali tal-Partijiet tal-SIOFA fl-2022.

               Artikolu 4

               Id-Deċiżjoni 14404/12 titħassar.

               Artikolu 5

               Din id-Deċiżjoni hija indirizzata lill-Kummissjoni Ewropea.

               Magħmul fi Brussell,

                     Għall-Kunsill

                     Il-President

                     (1)
                  ĠU L 268 9.10.2008, p. 27.

                     (2)
                  Ir-Regolament (UE) Nru 1380/2013 tal-Parlament Ewropew u tal-Kunsill dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354 28.12.2013, p.22).

                     (3)
                  COM(2011) 424 13.7.2011.

                     (4)
                  Ir-Regolament (UE) Nru 1380/2013 tal-Parlament Ewropew u tal-Kunsill dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354 28.12.2013, p.22).

                     (5)
                  Id-Deċiżjoni tal-Kunsill 2008/780/KE tad-29 ta’ Settembru 2008 dwar il-konklużjoni, f’isem il-Komunità Ewropea, tal-Ftehim tas-Sajd fin-Nofsinhar tal-Oċean Indjan (ĠU L 268, 9.10.2008, p. 27).

    ---documentbreak---

               IL-KUMMISSJONI EWROPEA
            Brussell, 8.5.2017
            COM(2017) 214 final
            ANNESSI
            tal-Proposta għalDEĊIŻJONI TAL-KUNSILL
            li tistabbilixxi l-pożizzjoni li għandha tiġi adottata, f’isem l-Unjoni Ewropea, fil-Laqgħa tal-partijiet tal-Ftehim dwar is-Sajd fin-Nofsinhar tal-Oċean Indjan (l-SIOFA) u li tħassar id-Deċiżjoni 14404/12

               ANNESS I

               Il-pożizzjoni tal-Unjoni fil-Laqgħa tal-Partijiet tal-Ftehim dwar is-Sajd fin-Nofsinhar tal-Oċean Indjan

               (1)Prinċipji

               Fil-qafas tal-SIOFA, l-Unjoni għandha:

               a)
                     tiżgura li l-miżuri adottati fi ħdan il-Laqgħa tal-Partijiet tal-SIOFA jkunu skont l-objettivi u l-prinċipji segwiti mill-Unjoni fi ħdan il-Politika Komuni tas-Sajd, b’mod partikolari permezz tal-approċċ prekawzjonarju u l-objettivi relatati mar-rendiment massimu sostenibbli kif stipulati fl-Artikolu 2(2) tar-Regolament (UE) Nru 1380/2013, li tiġi promossa l-implimentazzjoni ta’ approċċ ibbażat fuq l-ekosistema għall-ġestjoni tas-sajd u jiġu limitati l-impatti ambjentali tal-attivitajiet tas-sajd, li jiġu evitati u jitnaqqsu kemm jista’ jkun qabdiet mhux mixtieqa, u li gradwalment jinqered il-qbid skartat, u li jiġi minimizzat l-impatt ta’ attivitajiet tas-sajd fuq l-ekosistemi marini, kif ukoll, permezz tal-promozzjoni ta’ sajd vijabbli u kompetittiv tal-Unjoni, li jkun provdut livell tal-għajxien ġust għal dawk li jiddependu minn attivitajiet tas-sajd u jitqiesu l-interessi tal-konsumaturi;

               b)
                     tiżgura li l-miżuri adottati fi ħdan il-Laqgħa tal-Partijiet tal-SIOFA jkunu skont l-objettivi tal-SIOFA;

               c)
                     tiżgura li l-miżuri adottati fi ħdan il-Laqgħa tal-Partijiet tal-SIOFA jkunu konsistenti mal-liġi internazzjonali, u b’mod partikolari mad-dispożizzjonijiet tal-Konvenzjoni tan-NU dwar id-Dritt tal-Baħar, mal-Ftehim tan-NU marbut mal-Konservazzjoni u l-Ġestjoni ta’ Stokkijiet ta’ Ħut Transżonali u ta’ Ħut li Jpassi Ħafna, mal-Ftehim li jippromwovi l-konformità mal-miżuri internazzjonali ta’ konservazzjoni u ta’ ġestjoni milll-bastimenti tas-sajd fl-ibħra miftuħa u mal-Ftehim tal-2009 dwar il-Miżuri tal-Organizzazzjoni tal-Ikel u tal-Agrikoltura tal-Istat tal-Port.

               d)
                     tippromwovi pożizzjonijiet konsistenti ma’ dawk meħudin fi ħdan Organizzazzjonijiet Reġjonali tal-Ġestjoni tas-Sajd oħrajn, u, fejn xieraq, ma’ Konvenzjonijiet dwar Ibħra Reġjonali fl-istess żona;

               e)
                     tfittex sinerġija mal-politika li qed issegwi l-Unjoni bħala parti mir-relazzjonijiet bilaterali tas-sajd ma’ pajjiżi terzi, u tiżgura l-koerenza mal-politiki l-oħra tagħha, b’mod partikolari mar-relazzjonijiet esterni, l-ambjent, il-kummerċ, l-iżvilupp, ir-riċerka u l-innovazzjoni u oħrajn;

               f)
                     tiżgura li l-impenji internazzjonali tal-Unjoni jiġu rispettati;

               g)
                     tikkonforma mal-Konklużjonijiet tal-Kunsill tad-19 ta’ Marzu 2012 dwar Komunikazzjoni dwar id-dimensjoni Esterna tal-Politika Komuni tas-Sajd
                  1
               ;

               h)
                     timmira li toħloq kundizzjonijiet ekwi għall-flotta tal-Unjoni fi ħdan iż-Żona tal-SIOFA abbażi tal-istess prinċipji u standards bħal dawk applikabbli skont id-dritt tal-Unjoni, u li tippromwovi l-implimentazzjoni uniformi tar-riżoluzzjonijiet u tar-rakkomandazzjonijiet.

               (2)Orjentazzjonijiet

               Fejn xieraq, l-Unjoni għandha tagħmel ħilitha sabiex tappoġġa l-adozzjoni mil-Laqgħa tal-Partijiet tal-SIOFA tal-azzjonijiet li ġejjin:

               a)
                     miżuri għall-konservazzjoni u għall-ġestjoni għar-riżorsi tas-sajd fiż-Żona tal-SIOFA abbażi tal-aħjar pariri xjentifiċi disponibbli, inkluż il-qabdiet totali permissibbli (TACs) u kwoti jew regolament dwar l-isforz għall-ispeċijiet regolati mil-Laqgħa tal-Partijiet tal-SIOFA, li jġibu jew iżommu l-kisba tar-rata ta’ sfruttament tar-rendiment massimu sostenibbli, sa mhux aktar tard mill-2020;

               b)
                     fejn meħtieġ, miżuri speċifiċi għall-istokkijiet li jbatu minn sajd żejjed sabiex l-isforz għas-sajd jinżamm f’konformità mal-opportunitajiet tas-sajd disponibbli, u sabiex jiġu salvagwardjati l-ekosistemi marini;

               c)
                     miżuri ta’ monitoraġġ, ta’ kontroll u ta’ sorveljanza fiż-Żona tal-SIOFA sabiex tiġi żgurata l-effiċjenza tal-kontroll u l-konformità mal-miżuri adottati fi ħdan il-Laqgħa tal-Partijiet tal-SIOFA, inkluż l-implimentazzjoni ta’ Sistema ta’ Monitoraġġ tal-Bastimenti tal-SIOFA;

               d)
                     miżuri għall-prevenzjoni, għall-iskoraġġiment u għall-eliminazzjoni ta’ attivitajiet tas-sajd IUU fiż-Żona tal-SIOFA, inkluż l-elenkar IUU u Miżuri tal-Istat tal-Port;

               e)
                     miżuri li jnaqqsu l-impatt negattiv tal-attivitajiet tas-sajd fuq il-bijodiversità marina, inkluż l-għasafar tal-baħar, u l-miżuri protettivi għall-ekosistemi vulnerabbli marini fiż-Żona tal-SIOFA f’konformità mar-Riżoluzzjonijiet tal-Assemblea Ġenerali tan-Nazzjonijiet Uniti, u għall-ekosistemi marini, li jinkludu miżuri biex jiġu evitati u jitnaqqsu, kemm jista’ jkun, qabdiet possibbli ta’ ħut mhux mixtieqa, inkluż qabdiet ta’ speċijiet b’importanza ekoloġika, u biex gradwalment jiġi eliminat il-qbid skartat;

               f)
                     miżuri li l-għan tagħhom huwa l-projbizzjoni tas-sajd imwettaq biss bl-iskop tal-ġbir ta’ xewk tal-klieb il-baħar u, li jirrikjedu li l-klieb il-baħar kollha jitħattew l-art b’kull xewka mwaħħla magħhom b’mod naturali;

               g)
                     żvilupp ta’ approċċi komuni ma’ Organizzazzjonijiet Reġjonali tal-Ġestjoni tas-Sajd oħrajn involuti fil-ġestjoni tas-sajd fiż-Żona tal-SIOFA;

               h)
                     tikkontribwixxi għall-istabbiliment ta’ programm tal-osservaturi billi tiżviluppa u tikkontribwixxi għall-abbozzar tal-iskema ta’ osservazzjoni rilevanti;

               i)
                     tappoġġa t-twettiq ta’ rieżamijiet regolari sabiex tevalwa l-prestazzjoni tal-SIOFA fi żmien xieraq u l-implimentazzjoni tar-rakkomandazzjonijiet tiegħu;

               j)
                     miżuri li matul it-terminu medju jiżguraw tqassim mill-ġdid iktar ibbilanċjat tal-baġit tal-SIOFA;

               k)
                     miżuri tekniċi addizzjonali bbażati fuq pariri minn korpi sussidjarji stabbiliti mil-Laqgħa tal-Partijiet tal-SIOFA.

               ANNESS II

               L-ispeċifikazzjoni minn sena għal sena tal-pożizzjoni tal-Unjoni li għandha tittieħed
                  fil-Laqgħa annwali tal-Partijiet tal-Ftehim dwar is-Sajd fin-Nofsinhar tal-Oċean Indjan

               Qabel kull Laqgħa annwali tal-Partijiet tal-SIOFA, għandhom jittieħdu l-passi meħtieġa sabiex jiġi żgurat li l-pożizzjoni li għandha tiġi espressa f’isem l-Unjoni tqis l-aħħar informazzjoni statistika, bijoloġika u informazzjoni oħra rilevanti trażmessa lill-Kummissjoni Ewropea, skont il-prinċipji u l-orjentazzjonijiet stabbiliti fl-Anness I.

               Għal dan il-għan u abbażi ta’ dik l-informazzjoni, fi żmien suffiċjenti qabel kull Laqgħa annwali tal-Partijiet tal-SIOFA, il-Kummissjoni Ewropea għandha tibgħat lill-Kunsill jew lil korpi preparatorji tiegħu, , dokument bil-miktub li jistabbilixxi d-dettalji tal-ispeċifikazzjoni proposta tal-pożizzjoni tal-Unjoni għad-diskussjoni u l-approvazzjoni.

               Jekk, waqt laqgħat ulterjuri, fosthom dawk fuq il-post, ma jkunx jista’ jintlaħaq qbil sabiex il-pożizzjoni tal-Unjoni tqis l-elementi l-ġodda, il-kwistjoni għandha tintbagħat lill-Kunsill jew lill-korpi preparatorji tiegħu.

                     (1)
                  ara d-dok. 7086/12 PECHE 66


title: Proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni

text:
Avviż Legali Importanti

|

52010PC0008

	[pic] | IL-KUMMISSJONI EWROPEA |Brussel 22.1.2010KUMM(2010)8 finali2010/0003 (NLE)Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-GlobalizzazzjoniMEMORANDUM TA' SPJEGAZZJONIIl-Ftehim Interistituzzjonali tas-17 ta' Mejju 2006[1] jippermetti li jiġi mobilizzat il-Fond Ewropew ta' Aġġustament għall-Globalizzazzjoni (FEAG) permezz ta' mekkaniżmu ta' flessibbiltà, sal-limitu massimu annwali ta' EUR 500 miljun, lil hinn mill-intestaturi rilevanti tal-qafas finanzjarju. Ir-regoli tal-eliġibilità applikabbli għall-kontribuzzjonijiet mill-Fond huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew għall-Globalizzazzjoni (FEG)[2]. Dan ir-Regolament kien emendat l-aħħar mir-Regolament (KE) Nru 546/2009[3] li temporanjament iwessa’ l-ambitu għall-applikazzjoni tal-FEAG u jimmodifika l-kriterji ta’ eliġibilità.. Ir-Regolament emendat huwa applikabbli għal applikazzjonijiet li waslu mill-1 ta’ Mejju 2009.Is-servizzi tal-Kummissjoni flew bir-reqqa l-applikazzjoni mressqa mil-Litwanja skont ir-Regolament (KE) 1927/2006 u b'mod partikolari l-Artikoli 1, 2, 3, 4, 5 u 6 tiegħu.Każ EGF/2009/010 LT/Snaigė1.  Il-Litwanja ppreżentat l-applikazzjoni lill-Kummissjoni fit-23ta’ Lulju 2009. Din kienet ibbażata fuq il-kriterji speċifiċi ta’ intervent Artikolu 2(c) tar-Regolament (KE) Nru 1927/2006 li jippermetti lill-applikanti jidderogaw mill-ħtiġiet tal-Artikoli 2(a) u 2(b) fi swieq tax-xogħol żgħar jew f’ċirkustanzi eċċezzjonali meta l-qgħad ikollu impatt serju fuq l-impjiegi u fuq l-ekonomija lokali. Il-Liwanja speċifikat li l-applikazzjoni tagħha tfittex deroga minn Artikolu 2(a), fejn il-limitu normali huwa ta’ mill-inqas 500 sensja fuq perjodu ta’ 4 xhur. Is-sensji f’AB Snaigė seħħew fuq żewġ fażijiet ewlenin, li laħqu l-ogħla livell f’Novembru 2008 u fi Frar-Marzu 2009, u ma kien hemm ebda perjodu wieħed ta’ erba’ xhur li rreġistra mill-inqas 500 sensja, minkejja li l-ammont totali ta’ sensji jaqbeż dik iċ-ċifra billi wieħed iżid madwar sitt ġimgħat mal-perjodu ta’ referenza. L-applikazzjoni tressqet fi żmien l-iskadenza ta’ 10 ġimgħat li jirreferi għalihom l-Artikolu 5 ta’ dak ir-Regolament.2.  L-applikazzjoni tikkonċerna 651 sensja li minnhom 480 huma mmirati għal għajnuna mill-FEAG.3.  L-elementi ddettaljati tal-evalwazzjoni jinsabu fil-Komunikazzjoni adottata mill-Kummissjoni[4].Abbażi tal-konklużjoinjiet tal-komunikazzjoni msemmija hawn fuq, qed jiġi propost li l-applikazzjoni EGF/2009/010 LT/Snaigė imressqa mil-Litwanja rigward is-sensji f’AB Snaigė u tnejn mill-fornituri tagħha, tiġi aċċettata minħabba li ppruvat li teżisti rabta diretta u dimostrabbli li dawn is-sensji jirriżultaw mill-kriżi finanzjarja u ekonomika globali. Ġie propost pakkett ikkoordinat ta’ servizzi personalizzati eliġibbli li għalih il-kontribuzzjoni tal-FEAG huwa ta’ EUR 258 163 (ara l-paġna li jmiss).FinanzjamentIl-baġit annwali totali disponibbli għall-FEAG huwa ta’ EUR 500 miljun. L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat mil-Litwanja.Abbażi tal-applikazzjoni għal sostenn mill-Fond imressqa mil-Litwanja u li fiha AB Snaigė u tnejn mill-fornituri tagħha huma effettwati, il-kontribuzzjoni mill-FEAG għall-pakketti kkoordinati ta’ servizzi personalizzati li se jkunu ffinanzjati hija ta’ EUR 258 163, li tirrappreżenta 65% tal-ispiża totali.Wara li qieset l-għotja massima possibbli mill-Fond stabbilita skont l-Artikolu 10 tar-Regolament (KE) Nru 1927/2006, u kif ukoll il-possibilitajiet tar-riallokazzjoni ta' approprjazzjonijiet, il-Kummissjoni qed tipproponi li tuża mill-FEAG l-ammont totali li hemm referenza għaliha hawn fuq, li għandha tkun allokata taħt l-intestatura 1a tal-qafas finanzjarju.Dan l-ammont ta' sostenn mitlub jippermetti li aktar minn 25 % tal-ammont annwali massimu allokat għall-FEAG jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12(6) tar-Regolament (KE) Nru 1927/2006.Bil-preżentazzjoni ta' din il-proposta sabiex jiġi użat il-Fond, il-Kummissjoni qed tagħti bidu għall-proċedura ssimplifikata tat-trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-awtorità tal-baġit dwar il-ħtieġa li jiġi użat il-Fond u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-Awtorità tal-Baġit li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni dwar l-intenzjonijiet tagħha.F'każ ta' nuqqas ta' qbil minn xi waħda miż-żewġ fergħat tal-awtorità tal-baġit, tissejjaħ laqgħa formali tat-trijalogu.B’mod separat il-Kummissjoni tippreżenta talba ta' trasferiment sabiex iddaħħal fil-baġit għall-2010 approporjazzjonijiet ta' impenn u ta' pagament speċifiċi, kif mitlub mill-Punt 28 tal-Ftehim Interistituzzjonali tas-17 ta' Mejju 2006.2010/0003 (NLE)Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-GlobalizzazzjoniIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-ġestjoni finanzjarja tajba[5], u b'mod partikulari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[6], u b'mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni Ewropea[7],Billi:(1) Il-Fond Ewropew ta’ Aġġustament għall-Globalizzazzjoni (FEAG) ġie mwaqqaf sabiex jipprovdi sostenn addizzjonali lil ħaddiema ssensjati li jbatu l-konsegwenzi ta' bidliet strutturali ewlenin fix-xejriet kummerċjali dinjin, u sabiex jgħinhom fl-integrazzjoni mill-ġdid tagħhom fis-suq tax-xogħol.(2) L-għan tal-FEAG ġie mwessa’ għall-applikazzjonijiet sottomessi mill-1 ta’ Mejju 2009 biex jinkludi sostenn lill-ħaddiema li jitilfu l-impjieg bħala riżultat tal-kriżi globali finanzjarja u ekonomika.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEAG taħt il-limitu massimu annwali ta’ EUR 500 miljun.(4) Il-Litwanja ressqet applikazzjoni għall-mobilizzazzjoni tal-FEAG, fir-rigward ta' sensji f’AB Snaigė u tnejn mill-fornituri tagħha, fit-23 ta' Lulju 2009. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbiliti fl-Artikolu 10 tar-Regolament (KE) Nru 1927/2006, għalhekk il-Kummissjoni tipproponi li tuża l-ammont ta' EUR 258 163.(5) L-FEAG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjonijiet imressqa mil-Litwanja.ADOTTAW DIN ID-DEĠIŻJONI:Artikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (FEAG) għandu jiġi mmobilizzat biex jipprovdi s-somma ta' EUR 258 163 f'approprjazzjonijiet għall-impenji u għall-ħlasijiet.Artikolu 2Din id-Deċiżjoni għandha tidħol fis-seħħ fl-[…] jum wara l-pubblikazzjoni tagħha f’ Il-Ġurnal Uffiċjali tal-Unjoni Ewropea .Magħmula fi Brussell,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406, tat-30.12.2006, p. 1.[3] ĠU L 167 tad-29.06.2009, p. 26.[4] SEC(2009) 1620 tat-30.11.2009.[5] ĠU C 139, 14.6.2006, p. 1.[6] ĠU L 406, 30.12.2006, p. 1.[7] ĠU C [...], [...], p. [...].